open-index/open-wikipedia-markdown huggingface dataset:
శ్రీవేంకటాచల మాహాత్మ్యము

thumb|తిరుమల తిరుపతి దేవస్థానం ప్రచురణ
**శ్రీవేంకటాచల మాహాత్మ్యము** పరవస్తు వేంకటరామానుజస్వామి వచనానువాదము చేసిన తిరుమల తిరుపతి దేవస్థానముల ప్రచురణ.

 "వేంకటాద్రి సమం స్థానం బ్రహ్మాండే నాస్తి కించన  వేంకటేశ సమోదేవో న భూతో న భవిష్యతి."

శౌనకాది మహర్షులు శ్రీ మహావిష్ణువు యొక్క స్వయం వ్యక్త స్థలాలన్నింటిలో దేనియందు శ్రీహరికి ప్రీతి అధికమో, ఎక్కడ అన్ని కోరికలు నెరవేరుతాయో, ఎక్కడ నివసించే జనులకు హరి ప్రత్యక్ష మవుతాడో అలాంటి వైష్ణవ క్షేత్రాన్ని గురించి మాకు తెల్పమని సూతుణ్ణి అడుగుతారు. అందుకు సమాధానంగా నారాయణుని వివిధ చరిత్రలతో కూడినదీ, సమస్త సిద్ధులొసగునదీ, సర్వైశ్వర్యాలను కలుగజేసేదీ, సర్వమంగళప్రథమూ, ఆయుష్కరమూ, పావనమూ అయిన క్షేత్రాన్ని గురించి చెపుతానని ప్పక్రమించి వేంకటాచల మాహాత్మ్యాన్ని వారికి వివరిస్తాడు. ఈ విషయాలన్నీ వరాహ, భవిష్యోత్తర పురాణాల్లో 'వేంకటాచల మాహాత్మ్యం' అనే పేరుతో వివరించబడ్డాయి. దానిని వచన రూపంలో శ్రీ పరవస్తు వేంకట రామానుజ స్వామి రచించారు.

వైకుంఠంలో శ్రీ మహావిష్ణువు యొక్క క్రీడాశైలమే వేంకటాద్రి. అది పుడమికి చేరిన విధమూ, స్వామి పుష్కరిణీ, జాబాలి, తుంబురు, పాపవినాశనాది బహు తీర్థాల ప్రభావము ఈ గ్రంధంలో చక్కగా చెప్పబడ్డాయి. అంతేగాక శ్రీమన్నారాయణుడు వైకుంఠాన్ని విడిచి వేంకటాద్రి చేరడం, ఆకాశరాజు తన కుమార్తె పద్మావతిని శ్రీనివాసునికిచ్చి పెండ్లి చేయడం, ఆకాశరాజు తమ్ముడు తొండమాను చక్రవర్తి స్వామికి దివ్యాలయం నిర్మించడం, బ్రహ్మదేవుడు శ్రీ వేంకటేశ్వరునికి ఉత్సవ క్రమాలు నిర్వహించడం, కలియుగంలో వేంకటేశుని లీలలు, భక్తుల చరిత్రలు మున్నగు గాథలు కూడ ఈ పుస్తకములో సమకూర్చబడ్డాయి.

ఈ పుస్తకం 1976 నాటికి ఎనిమిది సార్లు ముద్రితమైనది.

## మూలాలు

*శ్రీవేంకటాచల మాహాత్మ్యము (వచనరూపము), వచనానువాదము: శ్రీ పరవస్తు వేంకటరామానుజస్వామి, ప్రచురణ: తిరుమల తిరుపతి దేవస్థానములు, తిరుపతి, 1995.

వర్గం:తెలుగు పుస్తకాలు
వర్గం:1995 పుస్తకాలు
వర్గం:తిరుమల తిరుపతి దేవస్థానముల ప్రచురణలు
చదలవాడ కుటుంబరావు

**చదలవాడ కుటుంబరావు** ప్రసిద్ధ తెలుగు సినిమా హాస్యనటుడు.

మొదట వీరు నాటకరంగంలో ప్రవేశించి కృషి చేశారు. 1951లో తెలుగు సినిమాలలో ప్రవేశించారు. వీరు చాలా సినిమాలలో నౌకరు పాత్రలు దరించి పేరుపొందారు. వీరు విజయా సంస్థలో పాతాళభైరవి, పెళ్ళిచేసి చూడు చిత్రాలలో నటించారు. నటనలో వీరి యాస భాష ప్రత్యేకమైన హాస్యనటులుగా నిలబెట్టింది. వ్యక్తిగతంగా వీరు మంచి చమత్కారి. పెద్ద మనుషులు, మాయాబజార్, పెళ్లినాటి ప్రమాణాలు సినిమాలలోని వీరి పాత్రలు గుర్తుండిపోతాయి. ప్రముఖ దర్శకుడు వి.మధుసూధనరావు ఇతని అల్లుడు. వీరు 1968లో పరమపదించారు.

## చిత్రసమాహారం

## యితర లింకులు
* చదలవాడ కుటుంబరావు గూర్చి 

వర్గం:తెలుగు సినిమా హాస్యనటులు
వర్గం:1940 జననాలు
వర్గం:1968 మరణాలు
ఏడ్రియన్ మరీ లెజాండర్

**ఏడ్రియన్ మరీ లెజాండర్** (సెప్టెంబర్ 18, 1752—జనవరి 10, 1833) ఒక ఫ్రెంచి గణిత శాస్త్రవేత్త. గణాంక శాస్త్రము (statistics), సంఖ్యావాదము (number theory) మొదలైన విభాగాలలో విశేష కృషి చేశాడు. చంద్రుడి పై ఉన్న 'లెజాండర్ క్రేటర్' పేరు ఈయన జ్ఞాపకార్థం పెట్టేరు.
## జీవితం
లెజాండర్ ఒక సంపన్న కుటుంబంలో జన్మించాడు. ప్యారిస్లో భౌతిక శాస్త్రాన్ని అభ్యసించాడు. తరువాత ఒక మిలిటరీ అకాడమీలో బోధకుడిగా చేరాడు. ఇది కేవలం ఆయన ఆసక్తి కోసమే తప్ప డబ్బు కోసం కాదు. ఆయన మొట్టమొదట పనిచేసింది ప్రాక్షేపిక శాస్త్రం లో; అనగా, రివ్వున విసరిన వస్తువుల స్థితిగతులని అధ్యయనం చేసే శాస్త్రం. దీనినే ఇంగ్లీషులో *బాలిస్టిక్స్* అంటారు. తరువాత గణిత శాస్త్రం వైపు దృష్టి సారించాడు. 1782లో ఫ్రెంచ్ అకాడమీ ఆఫ్ సైన్సెస్ లో సభ్యునిగా ఎన్నికయ్యాడు. ఫ్రెంచి విప్లవం సమయంలో లెజాండర్ తన ధనాన్నంతా పోగొట్టుకున్నాడు. ఆయన రాసిన Éléments de Géంmétrie అనే పుస్తకం బాగా పేరొందింది. చాలా భాషల్లోకి తర్జుమా చేయబడింది. కానీ ఆయన్ను తగిన జీవన ప్రమాణంలో జీవించేలా చేసింది మాత్రం బోధన సదుపాయం, పెన్షన్ మాత్రమే. కాని 1824 లో కార్యాలయ రాజకీయాల్లో చిన్న పొరపాటు జరిగి పెన్షన్ కూడా ఆగిపోయింది. దాంతో ఆయన అప్పటి నుంచీ పేదరికంలోనే బతికాడు.

## శాస్త్రీయ పరిశోధనలు
ఈయన చేసిన చాలా పరిశోధనలు ఇతర శాస్త్రవేత్తలు మెరుగు పరచి వాడుకలోకి తీసుకుని వచ్చారు. ఈయన పేరు మీదుగా ఎక్కువ ప్రచారంలో ఉన్న అంశాలు: లెజాండర్‌ బహుపదులు, కనిష్ఠ వర్గాల పద్ధతి (method of least squares) - ఈ రెండూ ఇప్పుడు అపకర్షకం (regression), వాకేత సంవిధానం (signal processing), మొదలైన రంగాల్లో విస్తృతంగా ఉపయోగపడుతున్నాయి.

* గామా ప్రమేయానికి Γ అనే గ్రీకు అక్షరాన్ని వాడమని సలహా ఇచ్చినది ఈయనే!
* ఫెర్మా ఆఖరి సిద్దాంతాన్ని *n*&nbsp;=&nbsp;5 అయిన సందర్భంలో రుజువు చేసేరు. .
* ప్రధాన సంఖ్యల పరిధిలో ఈయన చాల కృషి చేసి కొత్త ఫలితాలు కనుక్కున్నారు. 
* ఎలిప్టిక్‌ ప్రమేయాల రంగంలో కూడా ఈయన కొత్త పుంతలు తొక్కి మంచి ఫలితాలు సాధించేడు.

## మూలాలు

వర్గం:శాస్త్రవేత్తలు
వర్గం:గణిత శాస్త్రవేత్తలు
వర్గం:ప్రపంచ ప్రసిద్ధులు
వర్గం:1752 జననాలు
వర్గం:1833 మరణాలు
వర్గం:ఫ్రెంచ్ గణిత శాస్త్రవేత్తలు
ఇచ్చాపురం పురపాలక సంఘం

**ఇచ్చాపురం పురపాలక సంఘం**  ఆంధ్రప్రదేశ్ రాష్ట్రం, శ్రీకాకుళం జిల్లాలో ఇచ్ఛాపురం పట్టణ స్థానిక స్వపరిపాలన సంస్థ.

## చరిత్ర
1985 లో పురుషోత్తపురమ్ ఎ.యస్.పేట, రక్తకన్న పంచాయతీల విలీనంతో మున్సిపాలిటీగా ఆవిర్భవించింది. తొలుత 16 వార్డులున్న ఈ మున్సిపాలిటీ కాలక్రమములో 23 వార్డుల స్థాయికి పెరిగింది. 

## 2014 ఎన్నికలు
* మొత్తం ఓటర్లు : 24722
* పోలయిన ఓట్లు : 18089

:

## మూలాలు
* ఈనాడు దినపత్రిక: శ్రీకాకుళం జిల్లా ఎడిషన్, తే.13.5.2014

## వెలుపలి లంకెలు

వర్గం:శ్రీకాకుళం జిల్లా పురపాలక సంఘాలు
వర్గం:ఆంధ్రప్రదేశ్ పురపాలక సంఘాలు
వర్గం:స్థానిక స్వపరిపాలన సంస్థలు
రాట్నాలకుంట

**రాట్నాలకుంట,** ఏలూరు జిల్లా, పెదవేగి మండలానికి చెందిన గ్రామం.ఈ గ్రామం ఏలూరు జిల్లా, ఏలూరు జిల్లాలకు సరిహద్దు గ్రామంగా ఉంది. అదేవిధెగా, పశ్చిమాన కృష్ణా జిల్లాకు చెందిన ముసునూరు గ్రామం ఉంది.

right|thumb|250px|గ్రామంలో ప్రధానవీధి
## వ్యవసాయం
ఇక్కడ మెరక తోటల వ్యవసాయం అధికం. కొబ్బరి, పామాయిల్, మామిడి, కూరగాయలు, మల్బరీ, ప్రొద్దుతిరుగుడు వంటివి ముఖ్యమైన వ్యవసాయోత్పత్తులు.

## దేవాలయాలు
right|thumb|250px|రాట్నాలమ్మ తల్లి దేవాలయం
right|thumb|250px|రాట్నాలమ్మ తల్లి దేవాలయం వెలుపలి బోర్డు "జంతు బలులు నిషేధం"
ఇక్కడి గ్రామ దేవత రాట్నాలమ్మ తల్లి దేవాలయం చుట్టుప్రక్కల గ్రామాలలో ప్రసిద్ధి చెందింది. ఈ దేవాలయం ఆంధ్ర ప్రదేశ్ దేవాదాయ ధర్మాదాయ శాఖ అధ్వర్యంలో నడుప బడుతున్నది. మందిరం పునర్నిర్మాణం ప్రణాళిక జరుగుతున్నది.

## రవాణా
ఏలూరు నుండి చింతలపూడి వెళ్ళే రహదారిపై ఉన్న విజయరాయి గ్రామం నుండి కి.మీ దూరంలో రాట్నాలకుంట ఉంది. ఈ గ్రామం ఏలూరు నుండి 13 కి.మీ. దూరంలో ఉంది.

### రోడ్డు
రాట్నాలకుంట గ్రామానికి దగ్గరగా ఉన్న ఏలూరు నగరం నుండి రోడ్డు మార్గం ద్వారా చేరుకోవచ్చును.

### బస్సు
పెదవేగి ఎపిఎస్‌ఆర్‌టిసి బస్సు ప్రయాణ ప్రాంగణం నుండి ఈ గ్రామానికి రవాణా సౌకర్యం ఉంది. అదేవిధముగా, రాట్నాలకుంట నుండి ఇతర అనేక నగరాల నుండి అనేక ఎపిఎస్‌ఆర్‌టిసి బస్సుల సౌకర్యం కూడా ఉంది.

### రైలు
ఈ గ్రామానికి దెందులూరు రైల్వే స్టేషను, ఏలూరు దగ్గరలోని పవర్ పేట రైల్వే స్టేషను, ఏలూరు రైల్వే స్టేషను ద్వారా ఇతర నగరాల నుండి చేరుకోవచ్చును. అయినప్పటికి, ఈ గ్రామం నుండి అతి పెద్ద విజయవాడ జంక్షన్ రైల్వే స్టేషను 68 కి.మీ. దూరాన ఉంది.

## విద్య
### సమీప కళాశాలలు
# ఎపిఎస్‌డబ్ల్యు రెసిడెన్‌షియల్ జూనియర్ కాలేజీ (బాయ్స్), పెదవేగి.
# డి-పాల్ జూనియర్ కాలేజీ, పినకడిమి.
# లూర్ధ్ మాతా జూనియర్ కాలేజీ, వేగివాడ, పెదవేగి.
# సెయింట్ విన్‌సెంట్ డి-పాల్ డిగ్రీ కాలేజీ, ఎ.దుగ్గిరాల, ఏలూరు.
#విజ్ఞాన నిలయం డిగ్రీ కాలేజీ.
### సమీప పాఠశాలలు
# జవహర్ నవోదయ విద్యాలయం, పెదవేగి.
# శ్రీ సాయి పబ్లిక్ స్కూలు
# ఎస్.ఎం.సి. పబ్లిక్ స్కూలు

## గ్రామ ప్రత్యేకతలు
2016 సం.లో రియో ​​నగరం వద్ద జరిగిన ఒలింపిక్స్ బ్యాడ్మింటన్ ఫైనల్స్ చేరుకుని రజత పతకం సాధించిన బ్యాడ్మింటన్ క్రీడాకారిణి పి.వి. సింధు తండ్రి పి.వి. రమణ నివసించిన గ్రామం, ఈ గ్రామంలోని రాట్నాలమ్మ తల్లి వీళ్ళ ఇంటికి కులదేవత.:
## గ్రామంలోని దర్శనీయ ప్రదేశాలు/దేవాలయాలు
శ్రీ రాట్నాలమ్మ వారి ఆలయం

## మూలాలు

## వెలుపలి లంకెలు
హసన్ తిలకరత్నె

1967, జూలై 14న కొలంబోలో జన్మించిన **హసన్ తిలకరత్నె** (Hashan Prasantha Tillakaratne) శ్రీలంకకు చెందిన క్రికెట్ క్రీడాకారుడు. పాఠశాలలో ఉన్నప్పుడే 1986లో ఇంగ్లాండు బి జట్టుపై గాలెలో ఆడటానికి ఎన్నికైనాడు. ఆ మ్యాచ్‌లో సెంచరీ సాధించి మ్యాచ్‌ను రక్షించాడు. అదే సంవత్సరం నవంబర్లో తొలి వన్డే మ్యాచ్‌ను ఆడినాడు. 1989 డిసెంబర్ నాటికి వికెట్‌కీపర్-బ్యాట్స్‌మెన్‌గా ఎదిగాడు. 1992 డిసెంబర్ తరువాత పత్యేక బ్యాట్స్‌మెన్‌గా అవతరించాడు.

1999 ప్రపంచ కప్ క్రికెట్ తరువాత శ్రీలంక టెస్టు, వన్డే జట్టులనుంచి తొలిగించబడ్డాడు. ఆ సమయములో దేశవాళీ క్రికెట్‌లో రాణించి మళ్ళీ 2001లో శ్రీలంక క్రికెట్ జట్టులో స్థానం సంపాదించాడు. 2002-03లో వన్డే పోటీలలో కూడా స్థానం పొందినాడు. 2003 ఏప్రిల్లో శ్రీలంక జట్టుకు నాయకత్వ హోదా కూడా పొందినాడు. కాని కాని నేతృత్వం వహించిన పదింటిలో కేవలం ఒకే ఒక్క మ్యాచ్ నెగ్గినాడు. ఆస్ట్రేలియాపై 3-0 తో ఓడిన తరువాత 2004 మార్చిలో నాయకత్వానికి రాజీనామా చేశాడు. ప్రయత్నాలు చేసిననూ ఆ తరువాత మళ్ళీ జాతీయ జట్టుకు ఎంపిక కాలేడు.

2005 ఫిబ్రవరి 1న శ్రీలంక క్రికెట్ బోర్డు తిలకరత్నెను 2004 డిసెంబరులో సంభవించిన సునామీ బాధితుల సహాయంకై ఏర్పాటుచేసిన "క్రికెట్ నిధి" కార్యనిర్వాహక డైరెక్టర్‌గా నియమించింది. ఆరోపణలు రావడంతో మధ్యలోనే సస్పెండ్ కావలసివచ్చింది.
## టెస్ట్ క్రికెట్ గణాంకాలు
తిలకరత్నె 83 టెస్టులు ఆడి 42.87 సగటుతో 4545 పరుగులు సాధించాడు. అందులో 11 సెంచరీలు, 20 అర్థసెంచరీలు ఉన్నాయి. టెస్ట్ క్రికెట్‌లో అతని అత్యధిక స్కోరు 204 (నాటౌట్).
## వన్డే క్రికెట్ గణాంకాలు
హసన్ తిలకరత్నె 200 వన్డేలలో జట్టుకు ప్రాతినిధ్యం వహించి 29.60 సగటుతో 3789 పరుగులు చేశాడు. అందులో 2 సెంచరీలు, 13 అర్థసెంచరీలు ఉన్నాయి. వన్డేలలో అతడి అత్యధిక స్కోరు 104 పరుగులు. బౌలింగ్‌లో 6 వికెట్లను కూడా సాధించాడు.
## ప్రపంచ కప్ క్రికెట్
తిలకరత్నె తొలిసారిగా అరవింద డి సిల్వ నేతృత్వంలో 1992 ప్రపంచ కప్ క్రికెట్‌లో పోల్గొన్నాడు. ఆ తరువాత అర్జున రణతుంగ నేతృత్వంలో శ్రీలంక చాంపియన్ అయిన 1996 ప్రపంచ కప్‌లో కూడా పాల్గొన్నాడు. 1999, 2003 ప్రపంచ కప్ క్రికెట్‌లో కూడా జట్టుకు ప్రాతినిధ్యం వహించాడు.

## మూలాలు


వర్గం:1967 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వన్డే క్రికెట్ క్రీడాకారులు
వర్గం:శ్రీలంక క్రికెట్ కెప్టెన్లు
వర్గం:జీవిస్తున్న ప్రజలు
డాన్ అరుణసిరి

1966 ఫిబ్రవరి 25న జన్మించిన **డాన్ అరుణసిరి** (Sangarange Don Anurasiri) శ్రీలంకకు చెందిన మాజీ క్రికెట్ క్రీడాకారుడు. ఎడమచేతి స్పిన్నర్ అయిన ఇతడు 18 టెస్టులలో, 45 వన్డే మ్యాచ్‌లలో శ్రీలంక జట్టుకు ప్రాతినిధ్యం వహించాడు.

1986 మార్చి 14న తన ఇరువది ఏటనే కొలంబోలో పాకిస్తాన్తో జరిగిన మ్యాచ్‌తో టెస్ట్ క్రికెట్‌లో ఆరంగేట్రం చేశాడు. ఈ మ్యాచ్‌లో కేవలం 4 ఓవర్లు మాత్రమే బౌలింగ్ చేశాడు. అప్పటికే శ్రీలంక జట్టు 8 వికెట్లతో విజయం సాధించింది. తాను ఆడిన 18 టెస్టులలో ఏ ఇన్నింగ్సులోనూ 5 వికెట్లకు మించి వికెట్లు సాధించకున్ననూ ప్రముఖ బౌలర్‌గానే కొనసాగినాడు. 1992-93లో ఆస్ట్రేలియాతో జరిగిన సీరీస్‌లో 10 వికెట్లు సాధించాడు. ఇదే అత్యుత్తమ సీరీస్ గణాంకము.

1994లో శ్రీలంక క్రికెట్‌లో వచ్చిన వివాదంతో అతని అంతర్జాతీయ క్రికెట్ తాత్కాలికంగా ఆగిననూ 1997-98లో జింబాబ్వే సీరీస్‌తో మళ్ళీ జట్టులోకి వచ్చాడు. ముత్తయ్య మరళీధరన్తో కలిసి బౌలింగ్ చేశాడు. ఆ తరువాత కొద్దికాలానికే అతని అంతర్జాతీయ క్రీడా జీవితం ముగిసింది.
## టెస్ట్ క్రికెట్ గణాంకాలు
అరుణసిరి 18 టెస్టులకు ప్రాతినిధ్యం వహించి 37.75 సగటుతో 41 వికెట్లను సాధించాడు. అతని అత్యుత్తమ బౌలింగ్ విశ్లేషణ 71 పరుగులకు 4 వికెట్లు. బ్యాటింగ్‌లో 5.35 సగటుతో 91 పరుగులు చేశాడు. అత్యధిక స్కోరు 24 పరుగులు. 
## వన్డే క్రికెట్ గణాంకాలు
డాన్ అరుణసిరి 45 వన్డేలు ఆడి 45.75 సగటుతో 32 వికెట్లు సాధించాడు. వన్డేలలో అతడి అత్యుత్తమ బౌలింగ్ విశ్లేషణ 40 పరుగులకు 3 వికెట్లు. బ్యాటింగ్‌లో అత్యధిక స్కోరు 11 పరుగులు. 
## ప్రపంచ కప్ క్రికెట్
అరుణసిరి రెండు సార్లు ప్రపంచ కప్ టోర్నమెంట్లలో పాల్గొన్నాడు. మొదటిసారి 1987లో ఆ తరువాత 1992లో జట్టుకు ప్రాతినిధ్యం వహించాడు.

వర్గం:1966 జననాలు
వర్గం:శ్రీలంక క్రికెట్ క్రీడాకారులు
వర్గం:జీవిస్తున్న ప్రజలు
సింధూర గద్దె

**గద్దె సింధూర** (జననం 20 ఆగష్టు 1984 - విజయవాడ) ).

## విశేషాలు
ఈమె కుటుంబం న్యూజిలాండ్‌లో స్థిరపడింది. ఈమె ఆక్‌లాండ్ విశ్వవిద్యాలయంలో ఫార్మసీ, ఫిజియాలజీ చదివింది. న్యూజిలాండ్ టెలివిజన్‌లో కొన్ని కార్యక్రమాలలో పాల్గొంది. 2005లో ఫెమినా మిస్ ఇండియా వరల్డ్గా ఎంపిక అయింది. తరువాత కొన్ని పబ్లిక్ కార్యక్రమాలలో పాల్గొంది - 2005 తానా సభ, డెట్రాయిట్, న్యూయార్క్ హిందూ సమాజం టెంపుల్ ప్రోగ్రాము వంటివి. ఈమె 2005లో చైనాలో జరిగిన మిస్ వరల్డ్ అందాల పోటీలో సెమీ ఫైనల్‌కు చేరింది.

## సింధూర గద్దె నటించిన చిత్రాలు
* *[[:en:Heyy Babyy|Heyy Babyy]]* (హిందీ) 
* సంగమం - 2008

## మూలాలు

వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:1984 జననాలు
వర్గం:జీవిస్తున్న ప్రజలు
రోహిణీ హట్టంగడి

**రోహిణీ హట్టంగడి** ప్రముఖ భారతీయ నటి. ఈమె పలు భారతీయ భాషల చిత్రాలలో, టెలివిజన్ కార్యక్రమాలలో ప్రాధాన్యాతా పాత్రలను పోషించి మంచి నటిగా గుర్తింపు పొందినది. గాంధీ సినిమాలో పోషించిన కస్తూర్బా పాత్ర ఆమెకు మంచి గుర్తింపు తెచ్చిపెట్టింది.

## జీవిత విశేషాలు
ఈమె ఏప్రిల్ 11 1951లో పూణేలో జన్మించింది. ఆమె అసలు పేరు రోహిణీ ఓక్. 1966లో పూణేలోని రేణుకా స్వరూప్ స్మారక బాలికోన్నత పాఠశాల నుండి విద్యాభ్యాసం పూర్తిచేసుకొంది. ఈమె ఒక సాంప్రదాయ నర్తకి కూడా. కథాకళి, భరతనాట్యాలలో ఎనిమిదేళ్లు శిక్షణ పొందింది.

ఆ తరువాత 1971లో కొత్త డిల్లీలోని నేషనల్ స్కూల్ ఆఫ్ డ్రామాలో చేరింది. రంగస్థలంపై ఆసక్తి ఉండటం, సినిమాలోకి వెళ్ళాలన్న ప్రణాళికలేవి లోకపోవటంతో, ఆమె స్వస్థలమైన పూణేలో ఫిల్మ్ అండ్ టెలివిజన్ ఇన్సిస్టిట్యూట్ ఉన్నా, దానిలో చేరలేదు. ఈ నిర్ణయాన్ని వివరిస్తూ రోహిణి "నాకు కేవలం నటి కావలన్న ఆసక్తి ఉండేది... నా మనసంతా రంగస్థలంలోనే ఉన్నది, ఎందుకంటే మానాన్న (అనంత్ ఓక్) నిజమైన నటన రంగస్థలంపైనే నేర్చుకోవచ్చని చెప్పేవారు. అందుకే ఎన్.ఎస్.డీ.లో చేరటానికి అంత దూరంలోని దిల్లీకి వచ్చాను." అని చెప్పింది ఎన్.ఎస్.డీ.లో, తన భావి భర్త జయదేవ్ హట్టంగడిని కలిసింది. వీరిద్దరూ ఒకే బృందంలో చదువుకున్నారు. వీరిద్దరూ అదేసమయంలో ఇబ్రహీం అల్కాజీ వద్ద శిక్షణ పొందారు. *నేషనల్ స్కూల్ ఆఫ్ డ్రామా*లో 1974లో ఆమె డిగ్రీ పూర్తి అయ్యేనాటికి ఆమె ఉత్తమ నటిగా, ఉత్తమ ఆల్ రౌండర్‌గా, జయదేవ్ హట్టంగడి ఉత్తమ దర్శకుడిగా ఎన్నుకోబడ్డారు. ఈమెకు అసీమ్‌ హట్టంగడి అనే ఒక కుమారుడు ఉన్నాడు. ఈమె భర్త 2008లో కేన్సర్‌తో బాధపడుతూ మరణించాడు.

## నాటకరంగం
ఈమె తన నాటక ప్రస్థానాన్ని మరాఠీనాటకాలతో ప్రారంభంచింది. ఢిల్లీలో నేషనల్ డ్రామా స్కూలులో చదువుకునే సమయంలోనే తన భర్త జయదేవ్‌తో కలిసి ముంబాయిలో **ఆవిష్కార్** అనే నాటక సంస్థను ప్రారంభించి దాని ద్వారా 150 నాటకాలలో నటించి ప్రదర్శించింది. ఈమె కన్నడ యక్షగానాలలోను, జపనీస్ కబుకి నాటకాలలోను నటించిన మొదటి మహిళ. అపరాజిత అనే 120 నిమిషాల ఏకాంకికలో ఈమె నటనకు పలువురి ప్రశంసలు లభించాయి. బెంగాలీ కథ ఆధారంగా రూపొందించబడిన ఈ ఏకాంకిక హిందీ, మరాఠీ భాషలలో అనేక ప్రదర్శనలు పొందింది. ఈమె తన భర్తతో కలిసి ముంబాయిలో **కళాశ్రయ్** అనే, మరో సంస్థను కూడా స్థాపించి నాటక కళకు పాటుపడింది.

## సినిమారంగం
**అరవింద్ దేశాయ్‌కీ అజీబ్ దస్తా** అనే చిత్రంతో ఈమె సినీరంగ ప్రవేశం జరిగింది. రిచర్డ్ అటెన్‌బరో తీసిన *గాంధీ* చిత్రంలో ఈమె బెన్‌కింగ్స్‌లే సరసన కస్తూరీబా పాత్రలో నటించింది. ఈ చిత్రం ఈమెకు మంచి పేరు, పురస్కారాలను తెచ్చిపెట్టింది. ఈమె ఇంగ్లీషు, హిందీ, కన్నడ, మరాఠీ, తెలుగు, మలయాళ, తమిళ భాషాచిత్రాలలో మంచి పాత్రలను పోషించింది. ఈమె నాటకాలు, సినిమాలలోనే కాకుండా టెలివిజన్ సీరియళ్లలో కూడా నటించి ప్రేక్షకుల మెప్పు సంపాదించింది.
## సినిమాలు

## టెలివిజన్

## అవార్డులు, రివార్డులూ
* 1975లో మహారాష్ట్ర రాష్ట్రస్థాయి నాటకోత్సవాలలో ఉత్తమ నటి అవార్డు.
* 1982లో "గాంధీ" చిత్రంలో కస్తూరీబా గాంధీ వేషానికి ఉత్తమ సహాయక నటిగా బ్రిటిష్ అకాడమీ ఫిలిం (BAFTA) అవార్డు.
* 1984లో "అర్థ్" చిత్రానికి ఉత్తమ సహాయ నటి అవార్డు.
* 1985లో "పార్టీ" చిత్రంలో మోహిని పాత్రకు ఉత్తమ సహాయనటిగా నేషనల్ ఫిలిమ్‌ అవార్డు.
* 1990లో "అగ్నిపథ్" చిత్రంలో సుహాసినీ చౌహాన్ పాత్రకు ఉత్తమ సహాయనటిగా ఫిలిం ఫేర్ అవార్డు.
* 2004లో సంగీత నాటక అకాడెమీ అవార్డు.

## మూలాలు

వర్గం:1951 జననాలు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:భారత జాతీయ చలనచిత్ర పురస్కార విజేతలు
వర్గం:మరాఠీ రంగస్థల కళాకారులు
రూప

thumb|నాలాగ ఎందరో
**రూప (జ.1960 నవంబరు 7) ** తెలుగు సినిమా నటీమణి. ఈమెకు నాలాగ ఎందరో సినిమాకు గాను ఉత్తమ నటీమణిగా నంది పురస్కారం లభించింది. ఆమె 1980లలో కన్నడ, తమిళం, మలయాళం సినిమాలలో నటించింది.

## జీవిత విశేషాలు
ఆమె భారతీయ సినిమా నటి అద్వానీ లక్ష్మీదేవి కుమార్తె. ఆమె 1960 నవంబరు 7న జన్మించింది. ఆమె తమిళ సినిమా "ఒరి తలై రాగం" చిత్రం ద్వారా చిత్ర పరిశ్రమలో అరంగేట్రం చేసింది. ఆ సినిమా 365 రోజులు ఆడింది. ఈ చిత్రంలో కొత్తగా వచ్చిన నటుడు శంకర్ తో నటించింది.

ఆమె ప్రధానంగా 1980 లలో కన్నడ సినిమాల్లో పనిచేసింది. ఆమె 1979 లో *కమలా* అనే ప్రయోగాత్మక చిత్రంలో అడుగుపెట్టింది. ఆమె నటించిన వేశ్య పాత్ర ఆమెకు విస్తృత విమర్శకుల ప్రశంసలను తెచ్చిపెట్టింది. 1980 లో *సింహా జోడి*తో ఆమె వాణిజ్య సినిమాల్లోకి ప్రవేశించింది, ఇందులో విష్ణువర్ధన్ సోదరి పాత్రలో నటించింది. 1983-87 మధ్య కన్నడ సినిమాల్లో రెండవ ప్రధాన, సహాయక పాత్రలకు ఆమె మొదటి ఎంపిక అయింది. ఆమె కన్నడ సినిమాలైన *హాలు జెను, ముల్లినా గులాబీ, బంధన, అవాలా అంతరంగ, మరాలి గుడిగే, త్రిశూల, అహుతి, ధర్మ, బాలా నౌకే* చిత్రాలలో నటించింది. *అవాలా అంతరంగ*లో నటనకు ఆమె ఉత్తమ నటిగా (1984-85) కర్ణాటక స్టేట్ ఫిల్మ్ అవార్డును గెలుచుకుంది.

డాక్టర్ రాజ్‌కుమార్, కల్యాణ్ కుమార్, విష్ణువర్ధన్, శ్రీనాథ్, అంబరీష్, అనంత్ నాగ్, శంకర్ నాగ్, లోకేష్ సహా ఆమె అప్పటి కన్నడ నటులతో కలిసి పనిచేసింది. ఆమె *హాలు జెను, సమయాడ గొంబే, యారివానుల*లో డాక్టర్ రాజ్‌కుమార్‌తో కలసి నటిందింది. ఇవన్నీ విమర్శనాత్మకంగా, వాణిజ్యపరంగా భారీ విజయాలు సాధించాయి. ఆమె 1989 తర్వాత నటనను ఆపివేసింది. దాదాపు ఇరవై సంవత్సరాల తరువాత ఆమె 2008 లో *గంగా కావేరి*తో కలిసి వెండితెరపైకి వచ్చింది. 2011 లో ఆమె *జరాసంధ*లో హీరో *[[దునియా విజయ్]]* తల్లిగా నటించింది.

## రూప నటించిన తెలుగు చిత్రాలు
*నాలాగ ఎందరో
*మూగకు మాటొస్తే (1980)
*జగన్మాత (1987)

## మూలాలు

వర్గం:తెలుగు సినిమా నటీమణులు
వర్గం:నంది ఉత్తమ నటీమణులు
వర్గం:1960 జననాలు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
రీమా సేన్

**రీమా సేన్** (జననం 1981 అక్టోబరు 29  ) ఒక భారతీయ నటి, మోడల్. ఆమె ప్రధానంగా తమిళ చిత్రాలలో నటించింది. అయితే కొన్ని తెలుగు, హిందీ చిత్రాలలో కూడా నటించింది.

## ప్రారంభ జీవితం
రీమా సేన్ 1992 అక్టోబరు 29న కోల్‌కతాలో  జన్మించింది. ఆమె కోల్‌కతాలోని కిడర్‌పూర్‌లోని సెయింట్ థామస్ గర్ల్స్ స్కూల్‌లో ఉన్నత పాఠశాల పూర్తి చేసింది, తరువాత ఆమె కుటుంబం ముంబైకి వెళ్లింది.

## వ్యక్తిగత జీవితం
రీమా సేన్ వ్యాపారవేత్త శివ్ కరణ్ సింగ్‌ను 2012 లో వివాహం చేసుకుంది. ఆమె 2013 ఫిబ్రవరి 22న వారి మొదటి బిడ్డ రుద్రవీర్‌కు జన్మనిచ్చింది.

## వృత్తి జీవితం

### మ్యూజిక్ వీడియోలు
1998లో, షంసా కన్వాల్ పాడిన "చాందిని రతీన్" పాట వీడియోలో ఆమె కనిపించింది.

### సినీ జీవితం
ముంబైలో, ఆమె తన మోడలింగ్ వృత్తిని ప్రారంభించింది. అనేక ప్రకటనల ప్రచారాలలో నటించింది. తరువాత ఆమె సినిమా ప్రస్థానాన్ని ప్రారంభించింది. ఆమె బ్లక్‌బ్లస్టర్ తెలుగు సినిమా *[[చిత్రం (సినిమా)|చిత్రం]]  లో [[ఉదయకిరణ్ (నటుడు)|ఉదయ్ కిరణ్]]*తో కలసి తన మొదటి సినిమాను ప్రారంభించింది. తరువాత ఆ జంట మనసంతా నువ్వే సినిమాలో నటించారు. ఆమె మిన్నెలే అనే తమిళ సినిమాలో నటించింది. ఈ సినిమా విజయవంతమయింది. ఆమె నటించిన మొదటి హిందీ చిత్రం హమ్‌ హోయే ఆప్‌కే విజయవంతం కాలేదు. తరువాత ఆమె తమిళ సినీ పరిశ్రమలో కొనసాగాలని నిర్ణయించుకుంది. ఆమె నటించిన తమిళ చిత్రం *రెండు* విజయవంతమైంది. ఆమె నటించిన చిత్రం తిమిరులో ఆమె ముఖకవళికలను ప్రజలు ప్రశంసించారు. ఆమె నటించిన వల్లవన్ సినిమా అనేక మందితొ ప్రశంసించబడింది. *[[ఆయిరథిల్ ఓరువన్ (2010 చిత్రం)|ఆయిరథిల్ ఒరువన్]]*లో ఆమె పాత్రను ప్రేక్షకులు, విమర్శకులు ప్రశంసించారు. ఆమె 2012లో తన సినీ జీవితాన్ని ముగించింది.

### అశ్లీల ఆరోపణలు
2006 ఏప్రిల్ లో, మదురై కోర్టు సన్ గ్రూప్ యాజమాన్యంలోని తమిళ వార్తాపత్రిక *దినకరన్* ప్రచురించిన ఛాయాచిత్రాలలో "అశ్లీలమైన రీతిలో నటిస్తున్నందుకు" సేన్, శిల్పా శెట్టి లపై కోర్టు నాన్ బెయిలబుల్ వారెంట్లు జారీ చేసింది. ఇద్దరు నటీమణులు ఒకే కారణంతో మునుపటి సమన్లు పాటించడంలో విఫలమయ్యారని, అందువల్ల వారెంట్లు జారీ చేసినట్లు నివేదిక పేర్కొంది. పత్రిక తన డిసెంబరు 200, 2006 జనవరి సంచికలలో *"చాలా సెక్సీ బ్లో-అప్స్ , మీడియం బ్లో-అప్స్"*ను ప్రచురించిందని, ఇది మహిళల అసభ్య ప్రాతినిధ్య (నిషేధ) చట్టం 1986, యంగ్ పర్సన్స్ (హానికరమైన పబ్లికేషన్స్) ను ఉల్లంఘించిందని ఆరోపించారు. చట్టం 1956,, ఇండియన్ పీనల్ కోడ్ సెక్షన్ 292 (అశ్లీల పుస్తకాల అమ్మకం). ప్రెస్ అండ్ రిజిస్ట్రేషన్ ఆఫ్ బుక్ యాక్ట్ 1867 నిబంధనల ప్రకారం చిత్రాలను జప్తు చేయాలని పిటిషనర్ డిమాండ్ చేశారు.

2007 జనవరి లో, అవుట్‌గోయింగ్ చీఫ్ జస్టిస్ వైకే సభర్వాల్, కళాకారులపై పనికిరాని వ్యాజ్యాలపై మార్గదర్శకాలను వివరించడానికి సేన్ తనకు లేఖ రాసినట్లు ధ్రువీకరించారు. కాని ఆమె లేఖ రాయడానికి బదులు అధికారిక పిటిషన్ దాఖలు చేయాలన్న కారణంతో ఆమె అభ్యర్ధనను తిరస్కరించింది.

## Filmography

## మూలాలు

## బాహ్య లింకులు

* 
* Reema Sen at Rotten Tomatoes
* Reema Sen on Instagram

వర్గం:తెలుగు సినిమా నటీమణులు
వర్గం:1981 జననాలు
వర్గం:జీవిస్తున్న ప్రజలు
వర్గం:తమిళ సినిమా నటీమణులు
వర్గం:హిందీ సినిమా నటీమణులు
వర్గం:కోల్‌కతా వ్యక్తులు
నవనీత్ కౌర్

**నవనీత్ కౌర్** మళయాళ సినిమా రంగము నుండి వచ్చిన నటి. మళయాళంలో తీయబడిన సినిమా 'వాసంతియుం లక్ష్మియుం పిన్నె న్యానుం'లో ఈమె అద్భుత నటన ప్రదర్శించింది. ఆ సినిమాను తెలుగులో శీను వాసంతి లక్ష్మి పేరుతో తీయబడుతున్నప్పుడు ఆ పాత్ర కొరకు తీసుకొని ఈమెను తెలుగుతెరకు పరిచయం చేసారు.
 
## నటించిన సినిమాలు

### తెలుగు సినిమాలు

* శత్రువు 2004 
* శీను వాసంతి లక్ష్మి - 2004
* జగపతి - 2005
* గుడ్ బోయ్ - 2005
* రూమ్‌మేట్స్‌ - 2006
* స్టైల్ - 2006
* బంగారు కొండ - పక్కా 420 - 2007
* యమదొంగ (ప్రత్యేక నృత్యం) - 2007
* మహారథి (సినిమా) - 2007
* జాబిలమ్మ - 2008
* ఫ్లాష్ న్యూస్ - 2009

## బయటి లంకెలు
* 
## మూలాలు
 

వర్గం:1986 జననాలు
వర్గం:తెలుగు సినిమా నటీమణులు
వర్గం:మలయాళ సినిమా నటీమణులు
వర్గం:జీవిస్తున్న ప్రజలు
రవీనా టాండన్

**రవీనా టాండన్** భారతీయ సినీ నటి. ఈమెను బంగారు బుల్లోడు సినిమా ద్వారా తెలుగు తెరకు పరిచయం చేసాడు దర్శకుడు రవిరాజా పినిశెట్టి. కన్నడ హీరో యష్, డైరెక్టర్ ప్రశాంత్ నీల్ కాంబినేషన్ లో 2022 ఏప్రిల్ 14న విడుదలైన కేజీయఫ్: చాప్టర్ 2 సినిమాలో రమికా సేన్‌గా నటించిన రవీనా టాండన్‌ ప్రేక్షకుల్ని మెప్పించారు. 

రవీనా టాండన్ కు 2023లో పద్మశ్రీ అవార్డును ప్రకటించగా, ఆమె రాష్టప్రతి భవన్⁬లో 2023 ఏప్రిల్ 05న రాష్ట్రపతి ద్రౌపది ముర్ము చేతులమీదుగా పురస్కారాన్ని అందుకుంది.

## నటించిన చిత్రాలు
### తెలుగు
#ఆకాశ వీధిలో
#బంగారు బుల్లోడు
#రధసారధి
#పాండవులు పాండవులు తుమ్మెద (2014)
### హిందీ
#ఫత్తర్ కే ఫూల్ (1991)
#పరం పరా (1992)
#జీనా మర్నా తేరే సంగ్ (1992)
#శూల్ (1999)

### తమిళము
#సాధు (1994)
#అలవందన్ (2001) తెలుగు లో అభయ్ గా విడుదలైంది.
### వెబ్‌సిరీస్‌
* అరణ్యక్

## మూలాలు

## బయటి లంకెలు

* 
* ఒక ముఖాముఖి కార్యక్రమం నిర్వహిస్తున్న టాండన్ 

|-
! colspan="3" style="background:GoldenRod;" | ఫిల్మ్‌ఫేర్ పురస్కారాలు

|-

వర్గం:తెలుగు సినిమా నటీమణులు
వర్గం:1974 జననాలు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:బెంగాలీ సినిమా నటీమణులు
రతి అగ్నిహోత్రి

**రతి అగ్నిహోత్రి** (హిందీ: रति अग्निहोत्रि, ఉర్దూ: رتِ اَگنِہوترِ) భారతీయ సినిమా నటి. ఈమె 1960, డిసెంబర్ 16న బొంబాయిలో ఒక పంజాబీ కుటుంబములో జన్మించింది. ఈమె హిందీ, ఉర్దూతో పాటు తమిళ, తెలుగు, కన్నడ భాషా చిత్రాలలో కూడా నటించింది.

## సినీ జీవితం
రతి సాంప్రదాయ కుటుంబము నుండి వచ్చినా, 10వ యేటనే మోడలింగ్ చేయటానికి కుటుంబము  అనుమతి లభించింది. యుక్తవయసులో ఉండగా తండ్రి ఉద్యోగరీత్యా కుటుంబము మొత్తం మద్రాసుకు బదిలీ అయ్యింది. మద్రాసులో గుడ్ షెప్పర్డ్ కాన్వెంట్ పాఠశాలలో చదువుతుండగా రతి పాఠశాల నాటక ప్రదర్శనలో పాలుపంచుకున్నది. తమిళ సినిమా రంగములో ప్రముఖ దర్శకుడు, తన కొత్త సినిమాకు హీరోయిన్ కోసం వెతుకుతున్న భారతీరాజా ఆ నాటక ప్రదర్శన  ప్రేక్షకులలో ఉన్నాయి. ఈయన రతి యొక్క తండ్రిని కలిసి సినిమా షూటింగు ఒక నెలలో ముగుస్తుందని హామీ ఇచ్చి, తను ప్రారంభించబోయే సినిమాలో రతిని హీరోయిన్గా తీసుకున్నాడు. తండ్రి, తన కూతురు యొక్క సినీరంగ ప్రవేశానికి సంకోచిస్తూనే ఒప్పుకున్నా, పదహారేళ్ళ వయసులో తన మొదటి సినిమా *పుదియ వర్పుకళ్*లో నటించడానికి ఎంతో ఉత్సాహంగా అంగీకరించింది. ఈ సినిమా 1979లో విడుదలైంది.

ఆ సినిమాలో రతి సరసన కథానాయకునిగా నటించిన భాగ్యరాజాకు కూడా అదే మొదటి చిత్రం. భాగ్యరాజా ఈమెకు తమిళము నేర్పించి డైలాగులు చెప్పటంలో శిక్షణ ఇచ్చాడు. ఈ సినిమా బ్రహ్మాండమైన విజయం సాధించడముతో రతి రాత్రికిరాత్రే తమిళ సినిమాలో సంచలనం సృష్టించింది. ఆ వెనువెంటనే భారతీరాజా ఈమెతో రెండవ చిత్రము నీరమ్ మారద పూక్కళ్ (1979) తీశాడు. ఈమె జన్మతః పంజాబీ అయినప్పటికీ దక్షిణాది ప్రేక్షకులు ఈమెను తమలో ఒకర్తెగానే ఆదరించారు. ఈ అభిమానానికి స్పందిస్తూ రతి *హృదయాంతరాల్లో తాను తమిళ వనిత*నని మద్రాసును తన సొంతవూరుగా చెప్పుకున్నది. దక్షిణాదిన ఈమె తెలుగు, కన్నడ భాషా చిత్రాలలో కూడా నటించింది. సినీరంగప్రవేశము చేసిన మూడేళ్ళలోనే 32 సినిమాలలో నటించి రికార్డు సృష్టించింది.

## రతి అగ్నిహోత్రి నటించిన తెలుగు చిత్రాలు
*అందాలరాశి (1979)
*పున్నమినాగు (1980)
*మాయదారి కృష్ణుడు (1980)
*హరే కృష్ణ హలో రాధ (1980)
*జగమొండి (1981)
*జీవితరథం (1981)
*తిరుగులేని మనిషి (1981)
*ప్రేమ పిచ్చి (1981)
*ప్రేమ సింహాసనం (1981)
*భోగిమంటలు (సినిమా) (1981)
*కలియుగ రాముడు (1982)
*శ్రీమద్విరాట్ వీరబ్రహ్మేంద్రస్వామి చరిత్ర (1984)
*డిక్టేటర్ (2016)

## ఇవి కూడ చూడండి
ఫిర్ కభీ

## మూలాలు

వర్గం:తెలుగు సినిమా నటీమణులు
వర్గం:1960 జననాలు
వర్గం:జీవిస్తున్న ప్రజలు
వర్గం:మలయాళం సినిమా నటీమణులు
వీరభద్రుడు

**వీరభద్రుడు హిందూ దేవుడు.** శివుని ప్రమథ గణాలకు అధిపతి. శివుని ఉగ్రస్వరూపం.  అతనిని  వీరభద్ర, వీరబతిర, వీరబతిరన్ అని కూడా పిలుస్తారు.  అతనిని శివుడి కోపంతో సృష్టించాడు.  దక్షుని  కుమార్తె,  శివుడి భార్య అయిన సతీదేవి తన తండ్రి యజ్ఞ మండపంలో  అగ్నితో  దేహ  త్యాగం చేసుకున్న  తరువాత, దక్షుని  యజ్ఞాన్ని వీరభద్రుడు నాశనం చేశాడు. 

## మూలం
శైవ మతంలో, వీరభద్రుడి మూలాలు ఈ విధంగా ఉన్నాయి. సతీదేవి దక్షుని కుమార్తె.  పెరుగుతున్నప్పుడు, ఆమె శివుని హృదయపూర్వకంగా ఆరాధించింది. సతీ స్వయంవరం జరిగినపుడు దక్షుడు శివుడిని తప్ప అందరి దేవతలను, రాజులను ఆహ్వానించాడు. సతీదేవి తన దండను గాలిలోకి విసిరి దానిని స్వీకరించమని శివుడిని ప్రార్థించింది. శివుడు మెడలో దండతో సభా మధ్యమంలో నిలబడ్డాడు. తన కుమార్తెకు  శివుడిని వివాహం చేయడం తప్ప దక్షునికి  వేరే మార్గం లేకుండా పోయింది. శివుడికీ, సతీదేవికి వివాహం జరిగింది. 

శివుని తన అల్లునిగా చేసుకున్నప్పటికీ, అతనని ఎలాగైనా అవమానించాలన్న సంకత్పంతో రగిలిపోయాడు దక్షుడు. అందుకోసం ఒక గొప్ప యజ్ఞాన్ని తలపెట్టాడు. ఆ యజ్ఞానికి  శివుడిని మినహాయిస్తూ దేవతలందరినీ ఆహ్వానించాడు, తన తండ్రి చేసే యాగం కనుక వారిపై అభిమానం కారణంగా ఆ కార్యక్రమానికి హాజరు కావాలనేది సతీదేవి కోరిక. శివుడు ఎంతగా వారించినా వినకుండా ఆ యజ్ఞవాటికను చేరుకుంది.  కానీ ఆమె తల్లిదండ్రుల పట్ల ఉన్న అభిమానం కారణంగా, ఆహ్వానించబడని వేడుకకు వెళ్లకూడదనే సామాజిక మర్యాదలను అధిగమించి యాగానికి వెళ్లింది. దక్షుడు అతిథుల ముందు తన కుమార్తెను, శివుడిని అవమానిస్తాడు. ఈ అవమాన భారంతో ఆమె కోపంతో తనలో ఉనన్ యాగాగ్నితో స్వయంగా దహనం అయింది. ఆమె దేహత్యాగం చేసిన చోటున ఆమె "జ్యాలాముఖి దేవి" గా గుర్తింపు పొందింది. 

ఏమి జరిగిందో తెలుసుకున్న శివుడు, తీవ్ర దుఃఖంతో, కోపంతో, తన జుట్టు నుండి కేశాన్ని పెరికి నేలకేసి కొట్టాడు.   దాని నుండి  వీరభద్రుడు,  భద్రకాళి లు జన్మించారు. వీరభద్రుడు అగ్నిని నాశనం చేసేవాడు అని నమ్ముతారు: ఆకాశమంత ఎత్తున, కారుమేఘపు చాయతో, పదులకొద్దీ ఆయుధాలను ధరించిన చేతులతో ఆవిర్భవించాడు వీరభద్రడు. ఆ వీరభద్రునికి తోడుగా అవతరించిన శక్తి స్వరూపమే భద్రాకాళి. దక్షవాటికను ధ్వంసం చేయమంటూ వారిని అజ్ఞాపించిడమే ఆలస్యం... ప్రమథగణాలతో కలిసి వారిరువురూ విధ్వంసాన్ని సృష్టించారు.

దక్షుని రాజ్యంలో వీరభద్రుడు తన సైన్యంతో వీరంగం సృష్టించాడు.  అడ్డుపడిన వారిని ఎవరినీ వదలలేదు. చంద్రుడు, అగ్ని, పూషుడు... ఎవ్వరూ వీరభద్రుని ఆపలేకపోయారు. మెడలో కపాలమాలతో వీరభద్రడు, నిప్పులను చిమ్ముతూ భద్రకాళి ఆ రాజ్యం మొత్తాన్ని  రణరంగంగా మార్చేశారు. చివరికి దక్షుడిని కాపాడేందుకు విష్ణుమూర్తి వచ్చినా అతనిని నిలువరించడం సాధ్యం కాలేదు. నారాయణుడు ఆఖరి అస్త్రంగా సుదర్శన చక్రాన్ని ప్రయోగిస్తే దానిని కూడా మింగి వేసాడు. ధర్మాగ్రహంతో ప్రళయకారునిలా విజృంభిస్తున్న వీరభద్రుని నిలువరించడం ఎవ్వరి తరమూ కాదని తేలిపోవడంతో, ముక్కోటి దేవతలూ తప్పుకున్నారు. దక్షుని మీ వీరభద్రుడు పగని తీర్చుకునేందుకు అవకాశాన్నిచ్చారు. అంతట వీరభద్రుడు కసితీరా దక్షుని సంహరించి విజయగర్వంతో కైలాసానికి బయల్దేరాడు.

## ఆరాధనలు
శివుని ఉగ్ర స్వరూపంగా ఈ వీరభద్రుని భక్తులు కొలుచుకుంటారు. దేశమంతా ఈ వీరభద్రుని ఆలయాలు ఉన్నప్పటికీ, దక్షిణభారతంలో మాత్రం గ్రామగ్రామానా ఈ స్వామి దర్శనమిస్తుంటాడు. భారత దేశంలో చాలాచోట్ల వీరభద్రుని ఆలయాలు కనిపిస్తాయి. ఏ గ్రామంలో చూసినా వీరభద్రుని పురాతన విగ్రహాలు దర్శనమిస్తాయి. దక్షుడిని సంహరించిన అనంతరం వీరభద్రుడు అనేక ప్రదేశాల్లో ఆవిర్భవించారు. అలా ఆవిర్భవించిన ప్రాచీనమైన క్షేత్రాల్లో 'అల్లాడు పల్లె'

## మూలాలు

వర్గం:పురాణ పాత్రలు
దాక్షాయణి

**దాక్షాయణి** అంటే దక్ష ప్రజాపతి కూతురు అని అర్ధం. ఈమెకే సతీదేవి అని కూడా అంటారు. దక్షుడు స్వాయంభువ మన్వంతరంలో బ్రహ్మ కుడి బొటనవేలు నుంచి పుట్టాడు. ఇతని భార్య స్వాయంభువ మనువు కూతురైన ప్రసూతి. ఈమె కూతురే సతీదేవి. శివపురాణంలో సతీదేవి గురించి చక్కగా వర్ణించబడింది.

బ్రహ్మ తన కూతురైన సంధ్యాదేవిపైన మరులు గొనడాన్ని శివుడు అసహ్యించుకున్నాడు. బ్రహ్మ ఎలాగైనా పరమేశ్వరుడు కూడా ప్రేమ సముద్రంలో మునిగేట్లు చేయాలని పట్టుదల పూనాడు. విష్ణువు ఉపదేశించినట్లుగా బ్రహ్మ శక్తిని ప్రసన్నం చేసుకున్నాడు. శక్తి ప్రత్యక్షమై తాను దక్షపుత్రికగా జన్మించి శివుణ్ణి పరిణయమాడుతానని పలికింది.
## దక్షయజ్ఞం
అహంకారంతో విర్రవీగిన దక్షుడు తను జరుపుతున్న యాగానికి అల్లుడైన ఈశ్వరుడిని ఆహ్వానించలేదు. అయినా ఈశ్వరుడి సతీమణి, దక్షుడి కుమార్తె దాక్షాయణి తండ్రి చేసిన తప్పును తెలిపి ఆయన మనసు మార్చడానికి ప్రయత్నించింది. శక్తి స్వరూపిణి దాక్షాయణి చేసిన నీతిబోధలు దక్షుడికి రుచించలేదు. దాంతో దక్షాయణి విరక్తి చెందింది. దక్షుడి అహంకారాన్ని అణచడానికి యాగం జరగకూడదని హోమాగ్నిలో దూకింది దాక్షాయణి అగ్నికి ఆహుతి అయిపోయింది. ఈ విషయం తెలిసిన ఈశ్వరుడు క్రోధంతో రగిలిపోయాడు. దక్షుడు చేయబూనిన యాగాన్ని నాశనం చేశాడు. దాక్షాయణి కళేబరాన్ని భుజంపై వేసుకుని రుద్రతాండవం ఆడాడు. అఖిలాండం దద్దరిల్లింది. భీతి చెందిన దేవతలు పరంధామున్ని సహాయం కొరకు ఆశ్రయించారు. ఈశ్వరుని క్రోధాన్ని తగ్గించి మామూలు స్ధితికి తీసుకురమ్మని వేడుకొన్నారు. పరంధాముడు తన చక్రాయుధాన్ని ప్రయోగించాడు. చక్రాయుధం ఈశ్వరుని భుజంపై నిర్జీవంగా వున్న దాక్షాయణి శరీరాన్ని ముక్కలు ముక్కలుగా చేసింది. దాంతో ఈశ్వరుడు తిరిగి మామూలు స్ధితికి చేరుకుని తప్పిదాన్ని తెలుసుకున్నాడు. "ఉమామహేశ్వరి శరీరన్లోని అవయవాలు ఎక్కడేక్కడ పడ్డాయో ఆ ప్రదేశాలలో శక్తిపీఠాలు విలసిల్లాయి.
## ద్రాక్షారామం
దక్షప్రజాపతి యజ్ఞం చేసిన దక్షవాటికే కాలక్రమేణా ద్రాక్షారామం అయింది. ఈ యజ్ఞానికి పిలవకపోయినా మహాశివుని సతీమణి దాక్షాయణి వెళ్లడం అక్కడ ఆమెకు పరాభవం ఎదురైంది. ఆమె అగ్నికి ఆహుతైంది. ఈ విషయం తెలిసిన పరమశివుడు రుద్రుడయ్యాడు. శివజఠాఝునుంచి ఆవిర్భవించిన వీరభద్రుడు దక్షయజ్ఞాన్ని ధ్వంసంచేస్తాడు. సతీవియోగాన్ని భరించలేని శివుడు దాక్షాయణి సూక్ష్మశరీరాన్ని సుదర్శనచక్రంలో 18 ఖండాలుగా చేస్తాడు. అవి పడినచోట అష్టశక్తులు ఆవిర్భవించాయని పురాణాలు చెబుతున్నాయి. వాటిని శ్రీశంకరాచార్యులు అష్టయోగపీఠాలుగా రూపుదిద్దారు.
## దాక్షాయణి ఆహుతి
దాక్షాయణి ఆహుతి చేసుకున్న స్థలంలో భీమరూపంలో స్వయంభూవుడయ్యాడు. శివుడిని శాంతింపజేసేందుకు వీలుగా చంద్రుడు భీమేశ్వరుని చుట్టూ అష్టదిక్కులుగా శివలింగాలను ప్రతిష్టించాడు. అష్టసోమేశ్వరాలయాల నడుమ ద్రాక్షారామ భీమేశ్వరస్వామి భక్తులకు అభీష్టపరుడై బాసిల్లుతున్నాడు.

## మూలాలు
*ఆర్.వి.ఎస్.సుందరం: దాక్షాయణి, తిరుమల తిరుపతి దేవస్థానములు, తిరుపతి, 1997.

## యితర లింకులు

వర్గం:పురాణ పాత్రలు
వర్గం:హిందూ దేవతలు
అర్జున్ సర్జా

*అర్జున్ పేరున కల మరిన్ని వ్యాసాల కొరకు [[అర్జున్ (అయోమయనివృత్తి)]] చూడండి.* 

**అర్జున్** అనే పేరుతో ప్రసిద్ధమైన **శ్రీనివాస సర్జా** ఒక భారతీయ నటుడు, దర్శకుడు, నిర్మాత. ప్రధానంగా తమిళ చిత్రపరిశ్రమలో, ఇంకా తెలుగు, కన్నడ, మలయాళ, హిందీ చలనచిత్రాల్లో కూడా పనిచేశాడు. మొత్తం 160 సినిమాలకుపైగా నటించాడు. వీటిలో చాలా వరకు కథానాయక పాత్రలే. 12 సినిమాలకు దర్శకత్వం వహించాడు. యాక్షన్ ప్రధానమైన చిత్రాల్లో నటించినందుకు గుర్తింపుగా ఈయనను మీడియాలో *యాక్షన్ కింగ్* అనే బిరుదుతో పిలుస్తుంటారు. భారతదేశంలో అన్ని రాష్ట్రాల నుంచి ఫ్యాన్స్ ఉన్న కొద్ది దక్షిణాది తారల్లో ఈయనా ఒకడు. 2026 తెలుగు చిత్రం సీతా పయనం నకు ఆయన దర్శకత్వం, రచనలతో పాటు నిర్మాత, డిస్ట్రిబ్యూటర్ గా కూడా వ్యవహరించాడు. ఇందులో అతిథి పాత్ర కూడా పోషించాడు. 

ఆయన 2026లో సీతా పయనం సినిమాతో దర్శకుడిగా అరంగ్రేటం చేశాడు.

## వ్యక్తిగత జీవితం
ఇతని వివాహము నివేదితతో జరిగింది. వీరికి ఇద్దరు పిల్లలు, ఐశ్వర్య సర్జా, అంజనా సర్జా. ఇతను హనుమంతుని వీర భక్తుడు. ఈ కారణం చేతనే శ్రీఆంజనేయం చిత్రంలో ఆంజనేయునిగా నటించాడు. అర్జున్ అన్న కుమారుడు చిరంజీవి సర్జా కన్నడ సినిమాల్లో నటించాడు.

## అర్జున్ సినిమాలు
### తెలుగు
* మా పల్లెలో గోపాలుడు (1985)
* మన్నెంలో మొనగాడు (1986)
* కౌబాయ్ నెం.1 (1986)
* కోనసీమ కుర్రాడు (1986)
* చిన్నారి దేవత (1987)
* తాయారమ్మ తాండవ కృష్ణ (1987)
* త్రిమూర్తులు (1987)
* మొనగాడు (1987)
* రాక్షస సంహారం (1987)
* డాక్టర్ గారి అబ్బాయ్ (1988)
* చట్టంతో చదరంగం (1988)
* వేగుచుక్క పగటిచుక్క (1988)
* సిరిపురం చిన్నోడు (1988)
* కూలీ (1988)
* ఆగష్టు 15 రాత్రి (1988)
* ప్రజాప్రతిఘటన (1990)
* జెంటిల్ మాన్ (1993)
* మావూరి మరాజు (1994)
* కోనసీమ మొనగాడు (1996)
* ద్రోహి (1995)
* గ్యాంగ్ ఫైటర్ (1996)
* శుభవార్త (1998)
* బోస్ (2000)
* టు లేడీస్ అండ్ జెంటిల్ మేన్ (2001)
* శ్రీ మంజునాథ (2001)
* హనుమాన్ జంక్షన్ (2001)
* పుట్టింటికి రా చెల్లి (2004)
* శ్రీఆంజనేయం (2004)
*స్వాగతం (2008)
* రామ రామ కృష్ణ కృష్ణ (2010)
* వాయుపుత్ర
* సింహబలుడు
* గిరి
* గ్యాంబ్లర్
* ఘరానా ఇన్ స్పెక్టర్
* ఒకే ఒక్కడు
* శివకాశి
* మరక్కార్: అరేబియా సముద్ర సింహం (2021)
* ఇద్దరు (2023)
* సీతా పయనం (2026)

### తమిళం
*యార్? (1985)
*ఫ్రెండ్‌షిప్‌
*శక్తి
*గోకులం (1993)
* అగత్యా (2025)

## మూలాలు

వర్గం:తెలుగు సినిమా నటులు
వర్గం:తమిళ సినిమా నటులు
వర్గం:కన్నడ సినిమా నటులు
వర్గం:1964 జననాలు
వర్గం:జీవిస్తున్న ప్రజలు
వర్గం:మలయాళ సినిమా నటులు


## బయటి లంకెలు
*
అర్జున్

**అర్జున్** పేరున పలు వ్యాసాలు ఉన్నాయి. క్రింది జాబితా తిలకించండి.
thumb|374x374px|బాలి ద్వీపంలో అర్జునుని శిల్పం.

## వ్యక్తులు
* అర్జునుడు - మహాభారతంలో పాండవ మధ్యముడు.
* అర్జున్ సర్జా- తెలుగు తమిళ భాషల కథానాయకుడు.
* అర్జున్ కపూర్ - ప్రముఖ బాలీవుడ్ నటుడు.
* అర్జున్ టెండూల్కర్ - ఒక భారతీయ క్రికెటర్.
* అర్జున్ దాస్ -  సినిమా నటుడు. 
* అర్జున్ రాంపాల్ - మోడల్, నిర్మాత, టీవీ వ్యాఖ్యాత, సినిమా నటుడు
* అర్జున్ సింగ్ - రాజకీయ నాయకుడు.
* అల్లు అర్జున్ - తెలుగు సినిమా నటుడు. అల్లు అరవింద్ కుమారుడు.

## సినిమాలు

* అర్జున్ (1987 సినిమా) - అర్జున్ (1987) సినిమా.
* అర్జున్ (2004 సినిమా)- మహేష్ బాబు కథానాయకునిగా నిర్మించిన చిత్రం.
* అర్జున్ రెడ్డి - 2017లో విడుదలైన తెలుగు చలన చిత్రం.
* అర్జున్ సురవరం - 2019లో విడుదలైన తెలుగు చలనచిత్రం
* అర్జునుడు (2000 సినిమా)

## ఇతరత్రా
* అర్జున్ అవార్డు - భారత ప్రభుత్వం క్రీడలలో గుర్తించిన వ్యక్తులకు ఇస్తుంది.

వర్గం:పుంలింగ పేర్లు
మాధవ్ సదాశివ్ గోల్వాల్కర్

alt=Golwalkar.jpg|thumb|మాధవ్ సదాశివ్ గోల్వాల్కర్
గురూజీగా ప్రసిద్ధులైన **మాధవ్ రావ్ సదాశివ రావ్ గోల్వల్కర్ ** రాష్ట్రీయ స్వయంసేవక్ సంఘ్ కు రెండవ సర్ సంఘ్ చాలక్.

## ప్రారంభ జీవితం
గోల్వల్కర్ మహారాష్ట్ర లోని నాగపూర్ సమీపానగల రాంటెక్ పట్టణంలో ఫిబ్రవరి,19-1906 న జన్మించారు. ఈయన తండ్రి పేరు సదాశివ రావ్. ఈయన ఒక స్కూలు టీచర్. తల్లి లక్ష్మీబాయి. గోల్వల్కర్ తన బాల్యాన్ని నాగపూర్ లో గడిపారు.

ఈయన జంతుశాస్త్రం లో గ్రాడ్యుయేషన్, పోస్ట్ గ్రాడ్యుయేషన్ ను బెనారస్ హిందూ విశ్వవిద్యాలయం లో పూర్తి చేసారు. తరువాత అదే యూనివర్సిటీలో ఆచార్యునిగా పనిచేసారు. ఆ సమయంలోనే ఈయనకు **గురూజీ** అనే పేరు సిద్ధించింది. ఇక ఆయన జీవితాంతం అదే పేరుతో పిలువ బడ్డారు.

### ఆర్.యస్.యస్.తో సంబంధం
బెనారస్ హిందూ యూనివర్సిటీలో విద్యార్థి అయిన భయ్యాజీ దాణే ద్వారా ఈయన ఆర్.యస్.యస్. సర్ సంఘ్ చాలక్ అయిన కె.బి.హెడ్గేవార్ ను కలిసి ఆర్.యస్.యస్. లో చేరారు. హెడ్గేవార్ అనతికాలంలోనే గోల్వల్కర్ లోని అంకితభావాన్ని గమనించి, అతనిని తన వారసునిగా గుర్తించారు. గోల్వల్కర్ 1939లో ఆర్.యస్.యస్. సర్ కార్య వాహ్ గా నియమించబడ్డారు. హెడ్గేవార్ జబ్బుపడి జూన్, 21-1940 న మరణించాడు. దానితో గోల్వల్కర్ ఆర్.యస్.యస్. సర్ సంఘ్ చాలక్ అయ్యారు.

సంఘ్ పరివార్ లోని అన్ని సంస్థల వెనుక గోల్వల్కర్ కృషి ఉంది. 2006-07లో సంఘ్ పరివార్ ఈయన శతజయంతి ఉత్సవాలను జరుపుకున్నది.

## మరణం
గోల్వల్కర్ గురూజీ 1973 జూన్ 5న నాగపూర్ లో కాన్సర్ తో మరణించాడు.

## బయటి లింకులు
ఆర్.యస్.యస్.అధికారిక వెబ్ సైటు

వర్గం:1906 జననాలు
వర్గం:1973 మరణాలు
అర్జున్ (2004 సినిమా)

**అర్జున్** గుణశేఖర్ దర్శకత్వంలో 2004లో విడుదలైన సినిమా. మహేష్ బాబు, శ్రీయ, కీర్తి రెడ్డి ఇందులో ప్రధాన పాత్రధారులు. మణిశర్మ ఈ చిత్రానికి సంగీత దర్శకత్వం వహించాడు. ఈ సినిమాలో నటనకు గాను మహేష్ బాబు, సరితకు నంది స్పెషల్ జ్యూరీ అవార్డు లభించింది. ఇంటర్నేషనల్ ఫిల్మ్ ఫెస్టివల్ ఆఫ్ ఇండియా ఉత్సవాల్లో మెయిన్ స్ట్రీమ్ విభాగంలో ఈ చిత్రం ప్రదర్శింపబడింది. ఈ సినిమా *మైదాన్-ఎ-జంగ్* పేరుతో హిందీలోకి, *వరెండ మదురైక్కు* అనేపేరుతో తమిళంలోకి అనువాదమైంది.

## కథ
అర్జున్, మీనాక్షి కవల పిల్లలు. ఒకేసారి చదువు పూర్తి చేసుకుని బయటికి వస్తారు. తల్లిదండ్రులు మీనాక్షికి మంచి సంబంధం చూసి పెళ్ళిచేయాలనుకుంటుంటారు. మీనాక్షి క్లాస్ మేట్ అయిన ఉదయ్ ఆమెకు ప్రేమలేఖ రాసి తన తల్లిదండ్రులు బాలనాయగర్, ఆండాళ్ వేరే అమ్మాయితో పెళ్ళి ఏర్పాట్లు చేస్తున్నారనీ, వారిద్దరూ లేచిపోయి పెళ్ళి చేసుకుందామని అడుగుతాడు. ఆమె ఆ ఉత్తరాన్ని అర్జున్ కి చూపిస్తుంది. ఆమెకు కూడా ఉదయ్ అంటే ఇష్టం ఉంటుంది. అర్జున్ మధురై వెళ్ళి అక్కడ ఉదయ్ పెళ్ళికి ఏర్పాట్లు జరుగుతుండగా అతని తల్లిదండ్రులతో విషయాన్ని నేరుగా మాట్లాడతాడు అర్జున్. ఉదయ్ మీనాక్షిని పెళ్ళి చేసుకోవడానికి తల్లిదండ్రులముందే ధైర్యంగా ఒప్పుకొంటాడు. ఉదయ్ తల్లిదండ్రులు కూడా పెళ్ళికి ఒప్పుకొంటారు కానీ వారికి మనసులో వేరే ప్రణాళిక వేసుకుంటూ ఉంటారు.

ఈ లోపు అర్జున్ కి తనకు కళాశాలలో పరిచయమున్న రూప అక్కడ కనపడుతుంది. వాళ్ళిద్దరూ ఒకరినొకరు ఇష్టపడతారు. మీనాక్షి అత్తమామలు ఆమె వల్ల కొడుకు చేసుకోవాల్సిన అమ్మాయి, దానితో వచ్చే ఆస్తిని కోల్పోయామని భావించి ఉదయ్ ఇంట్లోలేని సమయంలో ఆమెను చంపాలని చూస్తుంటారు. రకరకాల పథకాలు వేసినా మీనాక్షి మాత్రం అదృష్టవశాత్తూ వాటినుంచి బయటపడుతూ ఉంటుంది. అర్జున్ వచ్చి ఉదయ్, మీనాక్షికి ఈ ప్రయత్నాలు గురించి చెబుతాడు కానీ వాళ్ళు నమ్మరు. ఒకప్రయత్నంలో ఆమె నిజం తెలుసుకుని తమ్ముడి మాటలు నమ్ముతుంది. తనను చంపబోవడానికి వేసిన ప్రణాళికను తమ్ముడి సహాయంతో తప్పించుకుని కవలపిల్లలకు జన్మనిస్తుంది. ఆమెను చంపాలని చూసిన బాలనాయగర్ చనిపోగా ఆండాళ్ పక్షవాతం వచ్చిపడిపోతుంది. దగ్గరుండి ఇవన్నీ చూసిన ఉదయ్ అర్జున్ మాటలు పూర్తిగా నమ్ముతాడు. అందరూ కలుసుకోవడంతో కథ సుఖాంతమవుతుంది.

## తారాగణం
* అర్జున్ గా మహేష్ బాబు
* రూపగా శ్రీయ
* మీనాక్షిగా కీర్తి రెడ్డి
* ఉదయ్ గా రాజా
* అర్జున్ తండ్రిగా మురళీ మోహన్
* బాలనాయగర్ గా ప్రకాష్ రాజ్
* ఆండాళ్ గా సరిత
* రూప తండ్రిగా  తనికెళ్ళ భరణి
* కళాభవన్ మణి 
* రాజన్ పి దేవ్ 
* ఎం.ఎస్.నారాయణ 
* వేన్నిరాడై నిర్మల 
* మాస్టర్ రామ్ తేజ 

## సాంకేతిక వర్గం

* స్క్రీన్ ప్లే, దర్శకత్వం: గుణశేఖర్ 
* కథ: గుణశేఖర్ 
* సంగీతం: మణిశర్మ 
* మాటలు: పరుచూరి బ్రదర్స్ 
* పాటలు: వేటూరి సుందర రామమూర్తి 
* నేపథ్య గానం: శంకర్ మహదేవన్, కె .ఎస్ .చిత్ర, కార్తీక్ , ఉన్ని కృష్ణన్, హరిణి, ఉదిత్ నారాయన్, స్వర్ణలత, శ్రేయా ఘోషల్, శ్రీపతి పండితారాథ్యుల బాలసుబ్రహ్మణ్యం, ఎస్. పి. బి .చరణ్ 
* ఛాయా గ్రహణం: శేఖర్ వి జోసెఫ్ 
* ఎడిటింగ్: ఎ.శ్రీకర ప్రసాద్ 
* నిర్మాత: జి.రమేష్ బాబు
* విడుదల:18:08:2004.

## పాటల జాబితా
పాటల రచయిత వేటూరి సుందర రామమూర్తి.
* ఒక్క మాట , శంకర మహదేవన్
* మధుర మధుర , ఉన్ని కృష్ణన్, హరిణి
* ఓ చెలీ , కె ఎస్ చిత్ర , కార్తీక్
* రా రాజకుమారా , ఉడిత్ నారాయణ్ , స్వర్ణలత
*హే పిల్లా , శ్రేయా ఘోషల్, ఎస్. పి. చరణ్
*డుo డుమారే , ఎస్ పి బాలసుబ్రహ్మణ్యం, కె ఎస్ చిత్ర

## మూలాలు

వర్గం:2004 తెలుగు సినిమాలు
దత్తాత్రేయ రామచంద్ర కప్రేకర్

**దత్తాత్రేయ రామచంద్ర కప్రేకర్** ( జనవరి 17, 1905— జూలై 4, 1986) తేదీన డహాణు, బొంబాయిలో జన్మించిన  భారతీయ గణిత శాస్త్రజ్ఞుడు. సంఖ్యా శాస్త్రములో అనేక ఆసక్తికరమైన ధర్మాలను కనుగొన్నాడు.
## బాల్యం, విద్యాభ్యాసం
కప్రేకర్ చిన్నవయసులోనే తల్లిని కోల్పోయాడు. బాల్యమంతా తండ్రి పెంపకంలోనే పెరిగాడు. విద్యార్థి దశలోనే లెక్కలలో సులభ గణనలు, ప్రహేళికలు (పజిల్స్) సాధన చేయడంలో కుతూహలం ప్రదర్శించేవాడు. మహారాష్ట్ర లోని పూనాలో ఫెర్గూసన్ కళాశాల ద్వారా బి.యస్సీ పూర్తి చేశాడు. 1927 లో చదివేటప్పుడే ఆయన రాసిన **థియరీ ఆఫ్ ఎన్వలప్స్** అనే వ్యాసానికి గాను రాంగ్లర్ RP పరంజపే గణిత బహుమతి లభించింది.
1929 లో ముంబై విశ్వవిద్యాలయం నుండి తన బ్యాచిలర్స్ డిగ్రీని అందుకున్నాడు. ఆయన పోస్టుగ్రాడ్యుయేట్ డిగ్రీని తన కెరీర్ లో (1930-1962) తీసుకోలేదు. ఈయన మహారాష్ట్ర లోని నాసిక్ వద్ద పాఠశాల ఉపాధ్యాయుడిగా పనిచేశారు. ఈయన ప్రత్యేక లక్షణాలతో పునరావృత దశాంశాలు, మేజిక్ స్క్వేర్స్ (మాయా చదరాలు), పూర్ణాంకాల ధర్మాలను ఆవిష్కరించి ప్రచురించాడు.

## ఉపాధ్యాయ వృత్తి
బి.యస్సీ పూర్తి అయిన తర్వాత దేవ్‌లాలీలో ఒక పాఠశాలలో ఉపాధ్యాయుడిగా చేరాడు. ఉపాధ్యాయుడిగా ఉంటూనే తన పరిశోధనలు కొనసాగించాడు. గణిత సమాజం వార్షికోత్సవంలో ప్రతిసారీ తాను కనుగొన్న కొత్త కొత్త ఫలితాలను సభ్యుల సమక్షంలో ప్రదర్శించేవాడు. సంఖ్యల మధ్య సంబంధాలు, వాని విచిత్ర లక్షణాలు, మొదలైన కొత్త కొత్త విషయాలను ఆవిష్కరించేవాడు. డెమ్లో నంబర్లపై ఆయన చేసిన పరిశోధనకుగాను, బొంబాయి విశ్వవిద్యాలయం వారు మూడేళ్ళపాటు ఆర్థిక సహాయం అందించారు.

రిక్రేయషనల్ మ్యాథ్స్ గురించి ఆయన రాసిన అనేక వ్యాసాలు, స్క్రిప్టా మ్యాథమేటిక్స్, అమెరికన్ మ్యాథమేటిక్స్ లాంటి విదేశీ పత్రికల్లో ప్రచురితమయ్యాయి. ఆయన ఇంటి ప్రవేశ ద్వారానికి కూడా గణితానంద మండలి అని పేరు పెట్టడం గణితంపై ఆయనకున్న అభిమానానికి నిదర్శనం. మార్టిన్ గార్డినర్ అనే పాత్రికేయుడి ద్వారా తాను కనుగొన్న సెల్ఫ్ నంబర్స్, కప్రేకర్ స్థిరాంకం (6174), జనరేటెడ్ నంబర్లు జగద్విదితమయ్యాయి. తన పరిశోధనల ద్వారా విదేశాల్లో మంచి పేరు ప్రఖ్యాతులు సాధించుకున్న కప్రేకర్ భారత ప్రభుత్వం యొక్క ప్రోత్సాహానికి మాత్రం నోచుకోలేదు. చివరి దాకా ఉపాధ్యాయ వృత్తిలోనే కొనసాగిన కప్రేకర్ జూలై 4, 1986 న కన్నుమూశాడు.

## ఆవిష్కరణలు
కప్రేకర్ ఒంటరిగా పనిచేస్తూనే సంఖ్యా శాస్త్రంలో సంఖ్యల ధర్మాలు కనుగొనడం లాంటి అనేక ఆవిష్కరణలు చేశాడు.

## మూలాలు

## యితర లింకులు
* కప్రేకర్ జీవితం గురించి 

వర్గం:మహారాష్ట్ర వ్యక్తులు
వర్గం:1905 జననాలు
వర్గం:1986 మరణాలు
వర్గం:ముంబై విశ్వవిద్యాలయం పూర్వవిద్యార్థులు
దోహా (కవిత్వం)

:*[[కువైట్]] లోని నగరం కొరకు , చూడండి [[దోహా, కువైట్|దోహా]]*, *[[కతర్]] లోని నగరం కొరకు చూడండి[[దోహా]]*

**దోహా** (హిందీ: दोहा, ఉర్దూ: دوہا ) ఛందస్సు కలిగిన రెండు పంక్తులుగల కవిత. ఇది మొదట అపభ్రంశ లో సాధారణ కవితారూపం, దీనిని ఇటు హిందీ లోనూ అటు ఉర్దూ లోనూ ఉపయోగించసాగారు.

ప్రముఖ దోహా కవులు:

* కబీర్ దాసు
* తులసీదాసు
* సూరదాసు
* అబ్దుల్ రహీమ్ ఖాన్-ఎ-ఖానన్
* జమాలుద్దీన్ ఆలి
* సరాహ్ పా

: రహీమ్ యొక్క దోహా చూడండి:
जो रहीम उत्तम प्रकृति, का कर सकत कुसंग | 
चन्दन विष व्यापत नहीं, लपटे रहत भुजंग ||

:*చెప్పుము రహీమ్, ఉత్తమగుణంగలవాడు, దుర్గుణవంతుడు తోడైననూ తన సద్గుణాన్ని కోల్పోడు
:చందనపు వృక్షము, తనచుట్టూ నాగుపాము చుట్టుకొనియున్ననూ దాని విషాన్ని గ్రహించదు.*

దోహాలద్వారా ఎందరోకవులు కావ్యఖండాలు రచించారు. తులసీదాసు రచించిన రామచరితమానస్ (సంస్కృతంలో రామాయణం)

## లింకులు
* Kabir

వర్గం:ఉర్దూ సాహిత్యం
పొట్టిపల్లె

**పొట్టిపల్లె**, శ్రీ పొట్టి శ్రీరాములు నెల్లూరు జిల్లా, కొండాపురం,నెల్లూరు మండలానికి చెందిన రెవెన్యూయేతర గ్రామం.. ఇది కొండాపురం మండలంలో మండల ప్రధాన కేంద్రమయిన కొండాపురం నుంచి సుమారు 12 మైళ్ళ (18 కి.మీ) దూరంలో ఉన్న మారుమూల గ్రామం. ఇది నెల్లూరు, ప్రకాశం జిల్లాల సరిహద్దు గ్రామం ఊరికి ఆనుకుని ఉండే మన్నేరు దాటగనే ప్రకాశం జిల్లా లోని రేణిమడుగు గ్రామం వుంటుంది. ఈ మన్నేరు రాళ్ళపాడు ఆనకట్టకు ప్రధాన జల వనరు.

పొట్టిపల్లె గ్రామం రెండు భాగాలుగా వుంటుంది. పాత ఊరు మన్నేరు వాగును ఆనుకుని ఉంటుంది. కొద్ది దూరంలో కొంచెం ఎత్తులో రెండో భాగం "గడ్డమీది ఊరు" ఉంటుంది. పాత ఊరిలో రామాలయం ఉంది. ఆలయం లోని పంచలోహ విగ్రహాలు ఆ చుట్టుపక్కల గ్రామాలన్నింటిలోనూ పేరెన్నిక గన్నవి. గడ్డమీద మరొక పెద్ద రామాలయ నిర్మాణం జరిగింది.

## మూలాలు
బస్సు

thumb|right|ఆక్టోన్ డిపోలో 'రూట్ మాస్టర్' బస్సులు.**బస్సు** (బహువచనం: **బస్సులు**). 'బస్' అనే పదానికి మూలం లాటిన్ పదం **'ఆమ్నిబస్**' అనగా "అందరికీ". రోడ్డుపై నడిచే ఒక పెద్ద వాహనం, పెక్కుమంది ప్రయాణీకులకు తీసుకెళ్ళుటకు డిజైన్ చేయబడ్డ ప్రయాణసాధనం. దీనిని నడుపుటకు డ్రైవరు, ప్రయాణ విషయాలు యాత్రికుల విషయాలు చూచుటకు కండక్టరు వుంటారు.

## చరిత్ర
ఆమ్నిబస్ అనునది ప్రజల ప్రయాణానికి సంబంధించిన రవాణావిధానం. 1826లో పరాసుదేశం లోని "నాంటెస్"లో ఒక పదవీ విరమణ పొందిన సైనికాధికారి "స్టానిస్లస్ బౌడ్రి" అనునతను బస్సు సర్వీసు ప్రారంభించాడు. ఈ బస్సు ఇతని పిండిమరలోని మిగులు "వేడి"ని ఉపయోగించి నడిచేది. దీనిని "ప్రజలందరికీ వాహనం" అని నామకరణం చేశాడు.

## మూలాలు

## వెలుపలి లంకెలు

వర్గం:మోటారు వాహనాలు
వర్గం:వాహనాలు
వర్గం:ఆంగ్ల పదజాలము
ఫోటోషాప్ పరికరాల పెట్టె

### పరికరాలు (టూల్స్)ల గురించి
right|300px|thumb|'విండోస్' కంప్యూటర్లో ఫొటొషాప్ టూల్స్ పటచిత్రం (తెలుగులోకి మార్చబడింది)

ఫోటోషాప్ ని మొదలు పెట్టిన వెంటనే పరికరాల పెట్టె (టూల్ బాక్స్) ఫోటోషాప్ తెర మీద ఎడమ వైపున కనిపిస్తుంది.ప్రతి పరికరం గుర్తు దాని ఉపయోగం గురించి (దాదాపు)సూచిస్తుంది.ప్రతి ప్రాథమిక టూల్ మీద మీరు మౌస్ కర్సర్ వుంచిన వెంటనే ఆ పరికరం గురించి దాని పనితనం గురించి సమాచారం వస్తుంది.కొన్ని పరికరాల క్రింద *చిన్న బాణం* గుర్తు వుందంటే ఆ పరికరం క్రింద దానికి సంబంధించిన మరికొన్ని *అనుభంద పరికరాలు* ఉన్నట్టు. (**కుడి ప్రక్కన ఫైన ఉన్న చిత్రం పెద్దదిగా చేసి పరిశీలించండి**)

క్రింది పట్టికలో ఒక్కో పరికరం ఉపయోగం గురించి క్లుప్తమయిన సమాచారం

## సమాచార సేకరణ
* [వికీపీడియా ఇంగ్లీష్](http://en.wikipedia.org/wiki/Layers_(digital_image_editing))
* అడోబ్.కాం
* ఫోటోషాప్ న్యూస్.కాం
ఖర

ఖర  తెలుగు సంవత్సరాలలో  25వ సంవత్సరం. ఇది ప్రతీ 60 సంవత్సరాలకొకసారి పునరావృతం అవుతుంది. దీనికి ముందున్న సంవత్సరం వికృతి, తర్వాత సంవత్సరం నందన. దీని అర్థం గాడిద, కాకి, ఒక రాక్షసుడు, దీనికి వాడి, వేడి, ఎండిన పోక అనే అర్థాలున్నాయి.పురుషులు వీరులౌతారు. ఈ సంవత్సరం చైత్ర శుద్ధ పాడ్యమి తో ప్రారంభమై ఫాల్గుణ బహుళ అమావాస్య తో పూర్తవుతుంది.

ఇది ఒక తెలుగు సంవత్సరం పేరు.అరవై తెలుగు సంవత్సరాలలో ఇదీ ఒకటి. సా.శ. 1891-1892, సా.శ. 1951-1952, సా.శ. 2011-2012 లలో ఈ **ఖర**నామ సంవత్సరాలు వచ్చాయి. సా.శ. 2071-2072లలో తదుపరి ఖర నామ సంవత్సరం వస్తుంది.

2011 : ఖారా నామ సంవత్సరం 4 ఏప్రిల్ 2011 సోమవారం ఉగాది నాడు చైత్ర శుద్ధ పాడ్యమి తో  ప్రారంభమై  23 మార్చి 2012 శుక్రవారం నందన నామ సంవత్సరం ఉగాదికి ముందు గల ఫాల్గుణ బహుళ అమావాస్య వరకు ఉంది.

## తెలుగు సంవత్సరాలు
**తెలుగు సంవత్సరం** అనగా భారతదేశంలోని  ఆంధ్రప్రదేశ్ , తెలంగాణ , యానాం ప్రాంతాలలో  తెలుగు మాట్లాడే ప్రజల క్యాలెండర్ సంవత్సరం**.** ప్రభవ నుండి అక్షయ వరకు మొత్తం 60 సంవత్సరాలు.

ప్రతి యుగానికి ( యుగం ) 60 సంవత్సరాల చక్రం ఉంటుంది. ఉగాది సంవత్సరంలోని ప్రతి సంవత్సరం జ్యోతిషశాస్త్ర ప్రభావాలు,  సంవత్సరం పేరు ఆధారంగా పంచాంగంలో (ఖగోళ క్యాలెండర్) ఒక నిర్దిష్ట పేరు ఉంటుంది ; ఇది ఆ సంవత్సరం మొత్తం లక్షణాన్ని సూచిస్తుంది.  క్యాలెండర్‌లో 60 సంవత్సరాల పేర్లు ఉన్నాయి.  ప్రతి 60 సంవత్సరాలకు, ఒక నామ చక్రం పూర్తవుతుంది,  తదుపరి సర్వమానవ చక్రంలో పునరావృతమవుతుంది.

## వివిధ సంవత్సరాలలో "ఖర"

## సంఘటనలు
* ఆశ్వయుజ బహుళ అష్టమి - తిరుపతి వేంకట కవులు కాకినాడ పిఠాపురం రాజాగారి కళాశాలలో శతావధానము నిర్వహించారు.
* 1891-1892: శ్రావణ శుద్ధ విదియ: అన్నవరం శ్రీవీరవేంకట సత్యనారాయణ స్వామివారి జయంతి.
* 1951 : శ్రావణ బహుళ విదియ : యోగమిత్రమండలి, మద్రాసు వారిచే వేటూరి ప్రభాకరశాస్త్రి గారి జీవితచరిత్ర ప్రజ్ఞా ప్రభాకరము ప్రచురణ.

## జననాలు
* ఆశ్వయుజ శుద్ధ పాడ్యమి : కోరాడ రామకృష్ణయ్య - ప్రముఖ రచయిత, పండితులు.
* సా.శ.1890 ఫాల్గుణ బహుళ పాడ్యమి : గంపలగూడెం రాజా కోటగిరి వేంకట కృష్ణారావు 
* సా.శ.1951 వైశాఖ బహుళ చతుర్దశి :సూరం శ్రీనివాసులు - శతావధాని, విశ్వధర్మవాణి ధార్మిక మాసపత్రిక సంపాదకుడు. 
* సా.శ.1951 శ్రావణ శుద్ధ పౌర్ణమి : జోస్యుల సదానందశాస్త్రి - త్రిభాషా అష్టావధాని. 

## మరణాలు
2007-2008

## పండుగలు , జాతీయ దినాలు

## మూలాలు

వర్గం:తెలుగు సంవత్సరాలు
చార్లెస్ బాన్నర్‌మన్

thumb|right|చార్లెస్ బాన్నర్‌మన్
**చార్లెస్ బాన్నర్‌మన్** (జూలై 3, 1851 - ఆగష్టు 20, 1930) (Charles Bannerman) ఆస్ట్రేలియాకు చెందిన మాజీ క్రికెట్ ఆటగాడు. కుడిచేతి బ్యాట్స్‌మెన్.

## జననం
1851, జూలై 3 న జన్మించిన **చార్లెస్ బాన్నర్‌మన్** (Charles Bannerman) ఆస్ట్రేలియాకు చెందిన మాజీ క్రికెట్ ఆటగాడు. కుడిచేతి బ్యాట్స్‌మెన్ అయిన బాన్నర్‌మన్ దేశవాళి క్రికెట్‌లో న్యూ సౌత్‌వేల్స్ తరఫున ప్రాతినిధ్యం వహించాడు. ఇంగ్లాండులో జన్మించిన బాన్నర్‌మన్ కుటుంబం న్యూసౌత్‌వేల్స్ కు వలస పోవడంతో సిడ్నీ క్రికెట్ క్లబ్‌లో చేరి అక్కడే ప్రొఫెషనల్; క్రీడాకారుడిగా మారినాడు.
## తొలి టెస్టులో తొలి బంతిని ఎదుర్కొన్న ఘనత
టెస్ట్ క్రికెట్ చరిత్రలోనే మొట్టమొదటి బంతిని ఎదుర్కొన్న ఘనత పొందినది చార్లెస్ బాన్నర్‌మెన్. 1877 మార్చిలో మెల్బోర్న్లో జరిగిన టెస్ట్‌లో ఇంగ్లాండుకు చెందిన ఆల్ఫ్రెడ్ షా (ఇతడు టెస్ట్ క్రికెట్‌లో బంతిని బౌలింగ్ చేసిన తొలి బౌలర్) వేసిన బంతిని ఎదుర్కొని ఆ ఘనతను పొందినాడు. అంతేకాదు ఆ టెస్ట్ క్రికెట్‌లో శతకాన్ని పూర్తిచేసిన తొలి బ్యాట్స్‌మెన్ కూడా ఇతడే. 165 పరుగులు చేసి గాయం వల్ల రిటర్డ్‌హర్ట్ అయ్యాడు. ఆ ఇన్నింగ్సులో ఆస్ట్రేలియా సాధించిన 245 పరుగులలో ఇతని వాటా 67.35%. పూర్తి అయిన ఒక ఇన్నింగ్సులో ఒకే బ్యాట్స్‌మెన్‌కు సంబంధించి ఇంతవాటా ఉండటం కూడా ఆస్ట్రేలియాకు సంబంధించి ఇది రికార్డు. మొత్తం 3 టెస్టులు ఆడిన బాన్నర్‌మన్ 59.75 సగటుతో 239 పరుగులు సాధించాడు.

## అంపైరింగ్ విధులు
1887 నుంచి 1892 వరకు బాన్నర్‌మన్ 12 టెస్టులకు అంపైరింగ్ విధులను నిర్వహించాడు.

## మరణం
79 సంవత్సరాల వయస్సులో 1930, ఆగష్టు 20 న మరణించాడు.

## మూలాలు


వర్గం:1851 జననాలు
వర్గం:1930 మరణాలు
వర్గం:ఆస్ట్రేలియా క్రికెట్ క్రీడాకారులు
వర్గం:ఆస్ట్రేలియా టెస్ట్ క్రికెట్ క్రీడాకారులు
వైశాఖ శుద్ధ ఏకాదశి

**వైశాఖ శుద్ధ ఏకాదశి** అనగా వైశాఖమాసములో శుక్ల పక్షము నందు ఏకాదశి తిథి కలిగిన 11వ రోజు.

## సంఘటనలు
* మార్కొండపాడు శ్రీ ఉమా మార్కండేయస్వామవారి కళ్యాణోత్సవాలు.

## జననాలు
2007

## మరణాలు
* గుఱ్ఱం వెంకట సుబ్బరామయ్య - ప్రముఖ కవి, అనువాదకులు రమణ మహర్షి భక్తులు.

## పండుగలు, జాతీయ దినాలు
* అన్నవరం శ్రీ వీరవేంకట సత్యనారాయణ స్వామి వారి కళ్యాణోత్సవాలు ప్రారంభం.

## బయటి లింకులు

వర్గం:వైశాఖమాసము
డేవిడ్ బూన్

1960, డిసెంబర్ 29న జన్మించిన **డేవిడ్ బూన్** (David Boon) ఆస్ట్రేలియాకు చెందిన మాజీ క్రికెట్ క్రీడాకారుడు. 1980, 1990 దశకంలో ఆస్ట్రేలియా తరఫున 107 టెస్టులలో, 181 వన్డేలలో ప్రాతినిధ్యం వహించాడు. దేశవాళీ క్రికెట్‌లో టాస్మేనియా తరఫున ఆడుతూ 1978-79లో జిల్లెట్ కప్‌లో టాస్మేనియా ఆశ్చర్యకరమైన విజయానికి దోహదపడ్డాడు.

## టెస్ట్ క్రికెట్ గణాంకాలు
డేవిడ్ బూన్ 107 టెస్టులకు ప్రాతినిధ్యం వహించి 43.65 సగటుతో 7422 పరుగులు సాధించాడు. అందులో 21 సెంచరీలు, 32 అర్థసెంచరీలు ఉన్నాయి. టెస్ట్ క్రికెట్‌లో అతడి అత్యధిక స్కోరు సరిగ్గా 200 పరుగులు. 

## వన్డే క్రికెట్ గణాంకాలు
బూన్ 181 వన్డేలు ఆడి 37.04 సగటుతో 5946 పరుగులు సాధించాడు. అందులో 5 సెంచరీలు, 37 అర్థసెంచరీలు ఉన్నాయి. వన్డేలలో అతడి అత్యధిక స్కోరు 122 పరుగులు.

## ప్రపంచ కప్ క్రికెట్
డేవిడ్ బూన్ ఆస్ట్రేలియా విజయం సాధించిన 1987 ప్రపంచ కప్‌లో తొలిసారిగా పాల్గొన్నాడు. భారత ఉపఖండంలో జరిగిన ఆ టోర్నమెంటులో 55.87 సగటుతో 447 పరుగులు సాధించాడు. లాహోర్లో జరిగిన సెమీఫైనల్‌లో పాకిస్తాన్ పై 65 పరుగులు సాధించాడు. కోల్‌కతలో జరిగిన ఫైనల్‌లో 75 పరుగులు సాధించి మ్యాన్ ఆఫ్ ది మ్యాచ్ అవార్డు పొందినాడు. 1987 ప్రపంచకప్‌ అనగానే వెంటనే గుర్తొచ్చే పేరు డేవిడ్‌ బూన్‌. ఆస్ట్రేలియా విజయంలో డేవిడ్ బూన్దే కీలకపాత్ర. పాకిస్థాన్‌తో సెమీస్‌లో 65 పరుగులు చేసిన బూన్‌ ఫైనల్లో 75 పరుగులు చేసి టాప్‌స్కోరర్‌గా నిలిచాడు. టోర్నీలో అతను 8 మ్యాచ్‌ల్లో 447 పరుగులు చేశాడు

## మూలాలు


వర్గం:1960 జననాలు
వర్గం:ఆస్ట్రేలియా క్రికెట్ క్రీడాకారులు
వర్గం:ఆస్ట్రేలియా టెస్ట్ క్రికెట్ క్రీడాకారులు
వర్గం:ఆస్ట్రేలియా వన్డే క్రికెట్ క్రీడాకారులు
వర్గం:జీవిస్తున్న ప్రజలు
గ్రెగ్ చాపెల్

thumb|గ్రెగ్ చాపెల్
1948, ఆగస్ట్ 7న జన్మించిన **గ్రెగ్ చాపెల్** (Gregory Stephen Chappell) ఆస్ట్రేలియాకు చెందిన మాజీ క్రికెట్ క్రీడాకారుడు. 1975 నుంచి 1977 వరకు ఆస్ట్రేలియా జట్టుకు నాయకత్వం కూడా వహించాడు. ఆ తరువాత వరల్డ్ సీరీస్ క్రికెట్‌లో చేరినాడు. మళ్ళీ ఆస్ట్రేలియా జట్టుకు తిరిగివచ్చి 1979 నుంచి 1983 వరకు జట్టుకు నాయక్త్వం వహించాడు. ఒక మంచి ఆల్‌రౌండర్‌గా బాధ్యతలు నెరవేర్చుతూ రిటైర్ అయ్యేనాటికి టెస్ట్ క్రికెట్‌లోనే అత్యధిక క్యాచ్‌లను అందుకున్న క్రికెటర్‌గా రికార్డు సృష్టించాడు. 

గ్రెగ్ చాపెల్ క్రీడా జీవితాన్ని రెండూ దశలుగా విభజించవచ్చు. ప్రపంచ సీరీస్ క్రికెట్ వైరుధ్యం తరువాత ప్రొఫెషనలిజంలో రాణించాడు. 1984లోంతర్జాతీయ క్రికెట్ నుంచి నిష్క్రమించిన పిదప జాతీయ జట్టు సెలెక్టర్ గాను, ఆస్ట్రేలియా క్రికెట్ బోర్డులో సభ్యుడుగాను పనిచేశాడు. 2005లో భారత క్రికెట్ జట్టుకు రెండు సంవత్సరాల పాటు కోచ్‌గా నియమితుడయ్యాడు. 2007 ప్రపంచ కప్ క్రికెట్‌లో భారత జట్టు పేవలమైన ప్రదర్శన వలన గ్రెగ్ చాపెల్ 2007 ఏప్రిల్ 4న ఆ పదవి నుంచి వైదొలిగినాడు. ఇండియన్ ప్రీమియర్ లీగ్లో జైపూర్ ఫ్రాంచైజీకి కోచ్‌గా నియమితుడయ్యాడు.
## టెస్ట్ క్రికెట్ గణాంకాలు
గ్రెగ్ చాపెల్ 87 టెస్టులలో జట్టుకు ప్రాతినిధ్యం వహించి 53.86 సగటుతో 7110 పరుగులు సాధించాడు. అందులో 24 సెంచరీలు, 31 అర్థసెంచరీలు ఉన్నాయి. టెస్ట్ క్రికెట్‌లో అతడి అత్యధిక స్కోరు 247 నాటౌట్. టెస్టులలో 47 వికెట్లు కూడా పడగొట్టినాడు. టెస్టులలో అత్యుత్తమ బౌలింగ్ విశ్లేషణ 61 పరుగులకు 5 వికెట్లు.
## వన్డే క్రికెట్ గణాంకాలు
చాపెల్ 74 వన్డేలు ఆడి 40.18 సగటుతో 2331 పరుగులు చేశాడు. అందులో 3 సెంచరీలు, 14 అర్థసెంచరీలు ఉన్నాయి. వన్డేలలో అతడి అత్యధిక స్కోరు 138 నాటౌట్. వన్డేలలో 72 వికెట్లు కూడా పొందినాడు. వన్డేలలో అతడి అత్యుత్తమ బౌలింగ్ విశ్లేషణ 15 పరుగులకు 5 వికెట్లు. 
## జట్టు నాయకుడిగా గణాంకాలు
చాపెల్ 48 టెస్టులకు నేతృత్వం వహించి 21 విజయాలు పొందినాడు. 14 టెస్టులలో ఓటమి పొందగా మరో 14 టెస్టులు డ్రాగా ముగిశాయి. కెప్టెన్‌గా తొలి సీరీస్ లోనే 1975-76లో వెస్ట్‌ఇండీస్ పై 5-1 తేడాతో సీరీస్ ఘనవిజయాన్ని పొందినాడు.

## ఇవి కూడా చూడండి

* చాపెల్-గంగూలీ వివాదం

## మూలాలు


వర్గం:1948 జననాలు
వర్గం:ఆస్ట్రేలియా క్రికెట్ క్రీడాకారులు
వర్గం:ఆస్ట్రేలియా టెస్ట్ క్రికెట్ క్రీడాకారులు
వర్గం:ఆస్ట్రేలియా వన్డే క్రికెట్ క్రీడాకారులు
వర్గం:ఆస్ట్రేలియా క్రికెట్ కెప్టెన్లు
వర్గం:జీవిస్తున్న ప్రజలు
వర్గం:క్రికెట్ కోచ్‌లు